
I. 


De quonam quaeratur. 


Res, quam aggredimur, severa est et magnis patet sequelis. 
Desiderabatur, ut ab ea ventilanda abstineretur: nec injustis 
ex caussis praeserüm in febricitante nostri temporis emotione; 
attamen quandocumque examinetur, id in timore Domini et 
sincerissimo attestandae veritatis studio fiat oportet. Proinde 
vix habetur locus ab ejus natura magis alienus quam in ephe- 
meridibus, quarum neque spatia solidae perquisitioni sufficiunt, 
neque lectores ut plurimum iis cognitionibus pollent easve tem- 
poris moras patiuntur, quae ad penitiorem requiruntur inda- 
gationem; insuper quidquid in diariis proponitur, cum quoti- 
dianarum quaestionum ac passionum tumultu non commisceri 
non potest. Tamen articulos ephemeridum occupavit summi 
Pontificis infallibilitas; neque Ecclesiae inimici erant, a qui- 
bus discussiones initium sumpsere: hi arripiebant, quod zelus 
prudentiae ac moderaminis nescius eorum manibus tradebat. 
Quod autem rem suo more tractaverint, mirum nemini, videri 
debebat. An discussionis a. diariis susceptae auctores fugiebat, 
quod cordatior quisque facile praevidebat? Disceptationibus 
hisce turbata est animi tranquillitas , quae ad judicium soli- 
dum de rebus difficilibus ferendum omnino requiritur : quo- 
" eirca exordium ab eo faciendum est, ut de quonam agatur 
recte determinetur. 


Inter catholicos sinceros et rerum ecclesiasticarum non im- 

peritos minime quaeritur, num Concilium oecumenicum Papa 
superius sit an non: norunt enim, ad Synodum, quae univer- 
salem repraesentet Ecclesiam, Successorem S. Petri tanquam 
Caput Ecclesiae omnino necessarium esse, illam itaque sine 
ipso ne cogitari quidem posse. Omnes etiam in eo consentiunt, 
quod sancta Sedes utpote petra, adversus quam portae inferi 
non praevalebunt, inconcussum sit fidel catholicae firmamen- 
tum. Neque quaeritur, num summi Pontificis de fide moribus- 
que definitiones promtá cum obedientia et magna fiducia sus- 
cipi debeant neo ne: hanc enim obligationem Catholicorum 
unusquisque agnoscit. Sed sanctae Sedi in iis etiam ordina- 
tionibus, quas vi potestatis regiminis ei competentis edit, obe- 
dientia debetur; nec tamen est, qui asseveret, nullum haberi 
posse casum, quo Pontificiis mandatis non obtemperare liceat. 
Simili modo in summi Pontificis de fide moribusque definitio- 
nibus non de officio obediendi, sed de eo quaeritur, num casus 
cogitari nequeat, quo quis dubius haerere aut difficultates sub- 
esse autumari possit, quin contra fidem peccet? Quaeritur vi- 
delicet, num quaedam de fide moribusque definitio ex eo solo, 
quod a successore Sancli Petri édatur, necessitatem inferat 
eam ut doctrinam a Deo revelatam amplectendi ità ut nullo 
casu in dubium vocari possit, quin Deo obedientia ipsi debita 
negetur; an vero, num fide certa tum demum habenda sit, 
cum de consensione Ecclesiarum constiterit ? 

summum Pontificem quando de fide moribusque non ut per- 
sona privata sed apostolico suo munere fungens decernat in- 
fallibilem esse a multis piis doctisque viris asseritur magnoque 
studio defenditur. Difficultates tamen supersunt, Ab eis asse- 
rendis et explicandis catholici cujusvis animus refugit et vel 
ideo in multorum votis erat, ut res Concilio universali non 
proponeretur. Necessitas de ea agendi sat gravibus rationum 
momentis in dubium vocata est. Praeterea ante oculos habere 

decet, quando declarationem a permultis Patribus desideratam 
ferri contingeret, ipsam et eorum, quae anteactis saeculis gesta 
sunt, dijudicandorum normam futuram esse: necessario enim 
de omnibus pariter valeret Pontificibus a Lino usque ad eum, 
cui adversus Antichristum standum erit; valeret pro Joanne 
XII. sicut pro Gregorio M., pro Alexandro VI. ut pro Pio IX. 
Nequaquam fieri posset, ut Bonifacius VIII. exciperetur: itaque 
fidelibus credendum foret, jus de potestate civili disponendi, 
quod Bulla « Unam Sanctam » summo Pontifici attribuit, a 
Ghristo Domino S. Petro et successoribus ejus collatum fuisse. 
Quantam haec res Ecclesiae catholicae invidiam conflatura, 
quanta auxilia paratura esset iis , qui legem Christianam a 
societate civili exulare volunt, rerum nostrarum non ignaris 
manifestum est. 

Nune vero distributum jam schema est continens: Romanum 
Pontificem in rebus fidei et morum definiendis errare non pos- 
se. lgitur sanctum sit oportet Concili Patribus pro viribus 
conferre, ut tanti ponderis caussa summa accuratione perpen- 
datur et investigetur, et nihil eorum, quae dubiis commovendis 
paria sint, negligatur sed cuncta potius singulari diligentia in 
examen vocentur. Dei hoc gloria, animarum salus et Concilii 
oecumenici decus districte postulat. Itaque tametsi quaestio- 
nem magnam et arduam invitus aggrediar, meum tamen esse 
duco, difficultates, quas superesse arbitror, exponere, quan- 
ium id temporis angustia et librorum penuria sinit. 

Verum an discussioni adhuc locus est? Asseritur revelatum 
esse Petri successoribus divinitus potestatem collatam esse de 
rebus fidei leges pro universa Ecclesia ferendi: inde vero justa 
ratiocinatione inferri illis decretis falsum subesse non posse: 
-opinionem igitur, quae hanc infallibilitatem neget, merito er- 
rorem dici et quidem errorem haeresi proximum. Hac autem 
demonstratione id, quod probandum est, ut jamjam probatum 

supponitur. Quodsi fidelibus ut a Deo revelatum tenendum es- 
set, summos Pontifices potestatem accepisse de fide moribusque 
leges ferendi, quas absque ulla exceptione sive dubitatione 
tanquam credendorum et agendorum regulam sequi deberent, 
manifestum profecto foret opinionem Pontificum infallibilitatem 
negantem a recta fide alionam esse; sed circa id ipsum an 
hanc potestatem divinitus acceperint, quaestio versatur. 
Spiritui Sancto facillimum fuisset, Apostolis fidei expositio- 
nem inspirare cunctis, quibuscum Ecclesiae saeculorum decursu 
confligendum erat erroribus expressis verbis occurrentem: nam 
cum eo composita celeberrimorum Ecclesiae doctorum sapientia 
tanquam stilla situlae et quasi momentum staterae reputanda 
est, omnesque Conciliorum definitiones Patrumque explicatio- 
nes pulcherrimo ordine clarissime compositas nobis a princi- 
pio revelare potuisset. Tunc Ario, Nestorio, Eutycheti sacro- 
rum Antistites scriptum Dei verbum exhibuissent atque dixis- 
sent: Vide et lege; haec tibi credenda sunt, si Christianus esse 
vis. Unus alterve a fide defecisset, sed disputandi inter Chri- 
slianos copia non fuisset. In Domini pariter potestate erat, 
S. Petri successoribus diem usque novissimum eam praebere 
Spiritus Sancti assistentiam , qua Petrus, Paulus et Joannes 
muniti erant, atque hoc revelare et praecipere: Quoties, cum 
Apostolos meos in regnum meum assumsero, de credendorum 
et diligendorum lege dubium exortum fuerit, ite ad successo- 
rem servi mei Petri et quae vobis dixerit , non hominis sed 
Paracliti, quem ego misi vobis, effata erunt. Nonne haec juxta 
humanum captum remedia errorum, qui in agro Domini pul- 
lulant, optima fuissent? His tamen praesidiis nos fulcire non 
placuit Domino , cujus misericordia exaltata est super omnia 
opera ejus, viae autem imperscrutabiles sunt. Ecclesiae suae 
opus polius imposuit, veritati revelatae in scriptis et sine scripto 
traditionibus apud eam depositae eas invenire ac stabilire ex- 

pressiones , quae sensum rectum enuntiando ef ab errorum 
corruptelis tuendo undequaque sufficerent: quod etiam assistente 
eam Spiritu Sancto labentibus saeculis executa est in ruinam 
et resurrectionem multorum inter gravissimas tentationes et 
aerumnas, quibus ex multis cordibus cogitationes revelatae sunt. 
Post tot et tantos labores, quae de fidei mysteriis Christianus 
teneat oportet, omni ex parte declarata et definita sunt ita ut 
de eis error, quem dudum ab Eoclesia rejectum esse mani- 
festum non foret, vix emergere possit. Commenta, quibus nunc 
Ecclesia, religio Christiana et vitae vere humanae fundamenta 
oppugnantur, praeambula fidei attinent et intima cujusvis ho- 
minis conscientia ad ea confutanda testis citari debet. 

Quaeritur igitur, quanam ratione ad hanc fidei dogmatum 
explicationem et definitionem perventum sit? Praesidebat ei, 
qui in monte universos Apostolos jussit: Euntes docete omnes 
gentes! et universis pariter promisit: Ecce ego vobiscum sum 
usque ad consummationem saeculi! Ipse ommia ita disposuit, 
ut Ecclesia sponsa ejus erroris contagione non inficeretur. Ad 
id obtinendum necessarium erat, ut fideles doctrinam, qua A- 
postolos imbuit, edocerentur et eam tanquam ab ipso propo- 
sitam agnoscerent. Ut autem Dominus animas sanguine suo 
redemtas obstringere posset doctrinam aliquam tanquam ab ipso 
revelatam agnoscere ita ut eam rejicientes fidei Deo negatae 
rei essent, oportebat criterium indicare, ex quo homines bo- 
nae voluntatis certo colligere possent, doctrinam aliquam di- 
vinitus revelatam esse. An igitur juxta Jesu Christi volunta- 
tem et institutionem Successore S. Petri solo et absque cete- 
rorum Apostolorum successoribus testimonium de fidei depo- 
sito perhibente doctrina ab eo proposita ut a Deo revelata sus- 
cipienda et tenenda est; an ut Christianis obligatio haeo im- 
ponatur, testimonium ab aliorum Apostolorum successoribus 
perhibitum accedat oportet ? 


Nemo dubitat, recte responsuro ad Litteras sacras re 
dum esse; attamen sollicite simul inquirat necesse q 
nam sensu Ecclesia ea, quae S. Petro a Domino dicta s 
inde a primis saeculis intellexerit. Nec admodum difficilis 
vestigatio est. Christianis nomine, quo ornantur, dignis nu 


sunt, quae sua natura notoria essent. In hisce considerandis — | 
recordemur necesse est, rem non iis confici, quae nostra ex 
mente fleri debuissent, sed iis, quae reapse facta sunt; praete- 
rea eloquia Patrum de conditionibus, quibus expletis doctrina - : 
quaedam ut divinitus revelata suscipi debeat, accuratissimo 
examini subjicienda sunt. 

Unitatis fidei Martyrum temporibus 
custodia. 


Jam diebus S. Jgnatii, qui secundus post Petrum in cathe- 
dra Antiochena sedit, Ecclesia Christi catholica adpellata est, 
ut eam ubivis propagatam et ubique locorum eamdem esse si- 
gnificaretur. Ecclesiarum scilicet etiam remotissimarum de doc- 
irina inter se consensio fidelibus aevi apostolico supparis se- 
curum erat pignus, veritatem ab Apostolis traditam illibatam 
se tenere: ideo universalitatem, in qua unitas vigeat, cogno- 
mine Ecclesiae imposito conspicuam reddiderunt. Sanctis et 
invietis fidei nostrae patribus persuasissimum erat Apostolos 
in successoribus suis vivere et operari, atque dum s. Scriptu- 
ram ut magnum et pernecessarium thesaurum venerarentur , 
doctrinas absque scriptis traditas ut ejusdem S. Spiritus, quo 
inspirante Apostoli et Evangelistae scripserant, effata amplecte- 
bantur; praeterea minime existimabant literam mortuam insti- 
tuendorum necessitatibus sufficere , sed interpretationem vivo 
sermone factam necessariam reputabant, Longissime quoque 
ab eo aberant, ut doctrinae integrae conservationem hominum 
curae et fidei in acceptis ferrent; sed praeclarae confidebant 
promissioni a Dei Filio discipulis datae ac spem reponebant 
in Paraclito, qui Ecclesiae post Apostolos adest, sicut adfuit 
in Apostolis, ita ut « columna et firmamentum veritatis » sit 
omne in aevum permansura. S. Ireneus, qui magistro S. Po- 

lycarpo , discipulo Joannis Apostoli usus erat, atque Tertul- 
lianus, Ecclesiae Africanae a Romana fundatae alumnus, una 
voce haec asserunt et profitentur, consentiuntque reliqua pri- 
morum saeculorum testimonia , quae scripta ad nos pervene- 
runt, nec non in Ecclesia tunc facta et gesta. 

Num vero primi Christiani arbitrabantur, Episcopis eorum, 
si congregatis fidelibus aut s. Scripturam exponerent aut doctri- 
nam oretenus traditam praedicarent, S. Spiritum eodem plane 
adesse modo , sicut Apostolis adfuerat, ita ut ab omni circa 
veritatem revelatam errore immunes redderentur? Minime qui- 
dem; nihilominus confidebant Episcopos suos doctrinae divini- 
lus traditae testes esse veros atque securos: quod cum optime 
corde supponerent, obligationi satisfecerunt, sine qua Ecclesia 
consistere nequit. Domino enim placuit, eam non continuatis 
regere miraculis, sed ministerio hominum, quos Spiritus San- 
ctus illustrat et dirigit, modo dociles ejus dona excipiant. Est 
cerütudo, quae quamvis absoluta non sit, iis tamen rationum 
momentis nititur, ut ejus ad normam agere liceat, imo pro 
rerum adjunctis eam ducem sequi teneamur : unde moralis 
adpellari solet. In ipso salutis nostrae negotio ea contenti si- 
mus oportet, et ut in obsequio sacrorum Antistitibus exhibendo 
Christianis ipsa sufficiat, ad Ecclesiam conservandam et au- 
gendam prorsus necesse est ac ideo Ejus, quem fundatorem 
habet, voluntas. Episcopum infallibllem non esse id tantum 
efficit, quod evenire possit , ut doctrinam ab eo propositam 
addubitare liceat quin et oporteat: sed exceptione regula fir- 
matur. 

Episcopos quod attinet , spem quidem in Spiritus Sanoti 
assistentia collocabant, sed persuasum habentes, divino Ejus 
auxilio infirmitati haud desidiae humanae subveniri in grege 
pascendo, quae prudentia suadebat, non negligebant. Aposto- 
lici auctoritate magisterii errores corrigebant ; dictorum mon 

audientes poenis ecclesiasticis coércebant: verum, si contuma- 
ces resisterent et nolabilem fidelium numerum seducerent, vel 
quando ex antiqua doctrina novae dubiique juris assertiones 
deducerentur, exemplum imitabantur, quod ab Apostolis acce- 
perant. Quum Judaeorum ad Christum conversorum non pauci 
affirmarent, Christianos e gentilibus collectos ad circumcisio-- 
nem suscipiendam omnemque legem Mosaicam observandam 
teneri: Petrus ac plures Apostoli (S. Joannem quoque adfuisse 
ex Gal. II. 1. 2. cf. v. 9 patet) una cum Senioribus conve- 
nere Hierosolymis. Num verum sit Baptizatos absque circum- 
cisione salvos fieri non posse, quaestio fidei et ea gravissima 
erat: agebatur enim de ratione Salvatoris ad Moysen et Evan- 
gelii ad revelationem in monte Sinai datam. Unusquisque Apo- 
stolorum ea S. Spiritus assistentia gaudebat, qua ab omni in 
fidei rebus errore immunis redderetur : ad removendas vero 
Christianorum, qui ex circumcisione erant, objectiones Apostoli 
consentaneum duxerunt, ut consensus ipsorum clarissime com- 
monstraretur. Insuper ordinationibus disciplinaribus opus erat, 
rerum adjunctis sapienter attemperandis. An opportunum erat 
ut conversis ex gentibus permitterentur cuncta, quae christia. 
nae legi non adversarentur ? Hoc non expedire visum, ipsis- 
que praeceptum est, ut a sanguine et sulfocato abstinerent. 

His duplex Conciliorum munus praesignatum conspicimus. 
In rebus fidei Apostoli non legem condidere, sed testimonium 
perhibuerunt neque aliud agunt eorum successores, cum sive 
junctim sive singillatim. de fide definiunt. Dum per testimo- 
nium veritatis exhibitum id, quod ei refragatur, ceu error de- 
claratur, et hoc ipso condemnatur: testimonium judicii natu- 
ram induit (judices fidei). In rebus vero disciplinaribus Con- 
cilium potestatem regiminis Ecclesiae collatam exercet intra 
fines, quibus congregatorum jus circumscriptum est. 

Inde a saeculo secundo omnes res graviores a congregatis 

provinciarum tuno admodum amplarum Episcopis pertraetari 
consueverunt. Quando insignis esset rei gravitas plurium pro- 
vinciarum Episcopi convenerunt. Quum Paulus Samosatenus 
Antiochiae Episcopus divinitatem Christi negaret, praeter Sy- 
riacos etiam Cappadociae , Ciliciae et Palaestinae Episcopi 
congregati sunt et tria hac de re concilia habuerunt. In eo- 
rum primo unanimi tam multorum Praesulum testimonio resi- 
stere non ausus, Paulus abnegatis erroribus catholicam fidem 
professus est, sed ore tantum, non corde; in altero haeresis 
ejus damnata, in tertio ipse depositus est. Numerosa illa Con- 
cilia, quae saeculo secundo et tertio de fide definiverunt , si 
in se spectantur, tam parum infallibilitate pollebant , quam 
singuli Episcopi: etenim ex nullo eorum demonstratum est , 
universam Ecclesiam in ea doctrina consentire. Attamen raris 
exceptis casibus unicuique christiano moraliter certum erat , 
Episcopi sui doctrinam concordare Apostolicae tradilioni , ac 
proin non esse aliam, quam omnibus terrae ecclesiis commu- 
nem. Crescebat illa certitudo , cum omnes Concilii Episcopi 
in eamdem definitionem consentirent, cum alterius provinciae 
Concilium in eandem iret sententiam, cum pluribus ex parti- 
bus nuntia advenirent, prolatam decisionem, ubiubi innotesce- 
ret, Apostolicae traditioni haberi conformem. Singularis pon- 
deris habebatur testimonium Ecclesiarum , ab ipsis Apostolis 
fundatarum, prae omnibus vero romanae Ecclesiae , cui glo- 
riosi Apostolorum principes Petrus et Paulus totam doctrinam 
cum sanguine profuderunt, quam ceterarum omnium principa- 
tum tenere nemo catholicorum dubitabat: jam S. Ignatius An- 
tiochenus eam praesidere foederi charitatis attestatus est. S. Po- 
lycarpi epistola in conventibus saoris per Asiam legi solebat: 
quando igitur primorum saeculorum Pontifices expedire judica- ' 
verint, fideles scriptis instruere, quis dubitet, quod reverenter 
excepta et summi facta forent. Attamen Deo vivae potius vo- 


cis oraculo quam libris mundum  edocere placuit. Duodecim 
Apostolorum, in quos Spiritus sanctus descendit, septem scri- 
pii nihil nobis reliquerunt, valde brevem epistolam Judas, non 
admodum longam Jacobus frater Domini composuit et binae 
S. Petri litterae 166 versus non excedunt. Etiam antiquissi- 
mi aevi Pontifices parum scripserunt, sed verbo divino instan- 
les erant et sanguinem suum pro Christo fuderunt. Errores 
autem, qui ad eorum notitiam pervenerunt, comdemmare non 
omiserunt. 

Concilium, quod Paulum Samosatenum deposuerat , decreta 
sua ad S. Dionysium Papam transmisit, omnibusque commu- 
nicavit Metropolitanis. Quamvis de responsis nihil accuratius 
traditum sit, constat tamen, assensum fuisse universalem. Sae- 
pius certe accidit, ut ad episcopos finitimarum saltem regio- 
num scriberetur, sed nec id semper factum est; quippe non 
ea erat quae nuno itinerum facilitas; magnae polius eorum si 
longiora essent, expensae ac difficultates: qua de re S. Pauli 
a Caesarea Palestinae Romam usque profectio exemplum ex- 
hibet. Longius itaque non raro tempus effluxit donec notitia 
definitionum de fide editarum vel et ipsarum haeresium, quae 
lis ansam praebuerant, ad remotas terras permearet. Successu 
tamen temporis apud omnes innotescebant atque fideles con- 
sensum Ecclesiae, quem fidentes supposuerant, facto comproba- 
tum intelligebant. 

Concilia universalia et s*3ancta &edes. 


Neminem fugere poterat ad certitudinem omnibus exoptatam 
brevissimam patere viam, quando tantus Episcoporum numerus 
congregatus esset, ut collecto eorum testimonio consensus totius 
Ecclesiae luculenter ostenderetur. Persecutionum tempore tantis 
conventibus difficultales nimiae obstabant ; praetereaex haere- 
sibus tum pullulantibus non nisi particularibus quibusdam Ec- 
clesiis seria enascebantur pericula. Verum postquam Constan- 
tinus victo Licinio totum orbem romanum imperio suo subje- 
cerat, externus Ecclesiae status per universum orbem roma- 
num immutatus est, eodemque tempore Ariana haeresis fidem 
pacemque fidelium per regiones late patentes graviter turba- 
vit. Uude prima vice contigit, ut omnium ecclesiarum Episcopi 
ad concilium, quod liti finem imponeret, habendum invitaren- 
tur. Plus quam tercenti Nicaeam se contulerunt ; inter eos 
Alexander Alexandrinus, Eustathius Antiochenus, Caecilianus 
Carthaginensis, Metropolitani Asiae Romanis subditae plerique, 
imo Gothorum quoque et Persarum quidam episcopus: Silve- 
ster Papa per Legatos intervenit. Horum omnium solus Euse- 
bius Nicomediensis et quatuor Episcopi causae Arii aperte pa- 
trocinabantur. Eusebins Caesareensis cum quindecim circiter 
Antistitibus mediam aliquam viam sternere conabatur; verum 
professio fidei, quam Patres Arianae haeresi opposuere, Apo- 
stolicae traditioni tam aperte consonabat, ut ipse ÁAcesius No- 
vatianae partis Episcopus confiteretur, eam nihil continere novi, 
sed fidem, quam Ecclesia ab ejus primordiis tenuerit. Denique 
subscriptionem non nisi duo Episcopi negarunt, absentesque 
fidei symbolo Nicaeno promtissimi accesserunt. 

Unius igitur synodi ope Ecclesiae de impugnata doctrina 
consensus plenissime probatus £st : quod fidelium animos 
intime commovit. A Concilio/praeter definitionem fidei de- 
cretum de celebrando Paschate latum, Meletianum schisma com- 
positum, viginti quoque canones de regimine Ecclesiae, de di. 
sciplina, de Sacramentorum administratione cultuque divino editi 
sunt. Universa, quae constituit ac praecepit , pari reverentia 
suscepta sunt; Patres Ecclesiae innumeris laudibus ipsum extol- 
lunt, et Leo M. omnibus decretis Nicaenis perennem et immu- 
tabilem valorem adjudicat. « Sancti illi , ait, et venerabiles 
Patres, qui in urbe Nicaena sacrilego Ario cum sua impietate 
damnato mansuras usque in finem mundi leges ecclesiastico- 
rum canonum condiderunt, et apud nos et in orbe terrarum 
in suis constitutionibus vivunt, et si quid usquam aliter quam 
ili statuere, praesumitur, sine cunctatione cassatur: ut quae 
ad perpetuam utilitatem generaliter statuta sunt, nulla com- 
mutatione varientur. » *) Haeo auctoritatis synodorum oecume- 
nicarum initia. Tanquam infallibiles testes. veritatis revelatae 
in Ecclesia depositae, atque supremam de rebus sacris consti- 
tuendi potestatem habentes summo omnium consensu agnitae 
fuerunt. 

Verumtamen S. Petrus a Domino in Ecclesiae caput con- 
slitutus est et potestas ei collata in. successores ejus transiit: 
quod cum Ecclesia nullo tempore nesciret summorum Ponti- 
ficum. ad Concilia universalia ea semper ratio erat, qua tum 
honoris tum jurisdictionis Primatus iis competens manifestus 
redderetur. Prout capite corpus ita Concilium universale summo 
Pontifice indiget ; quantocunque numero Episcopi congregati 
fuerint, de fidei deposito testimonium, quod omnem dubitatio- 
nem excludat edere seu leges universalem Ecclesiam obbligan- 
tes condere non sufficiunt, nisi ab eis decreta vel in ipso Con- 

cilio vel postmodum a Successore S. Petri adprobata et con- 
firmata fuerint. Concilium, quod provinciarum Theodosio subje- 
ctarum Antistites anno 381 Constantinopoli habuerunt, oecu- 
menicorum secundum censetur, quoniam augmenta symbolo 
Nicaeno ab ipso decreta sancta Sedes et tota Ecclesia adpro- 
bavit. Synodus universalis quinta subsequo Pontificis assensu 
confirmata est. Decreta Gonstantiensia tanquam a Concilio oe- 
cumenico condita consideranda sunt, quia et quatenus summus 
Pontifex ea comprobavit. 

Catholici omnes fateantur oportet absque Pontifice Romano 
oecumenicum Concilium haberi non posse; id enim ex juribus 
successori B. Petri divina institutione collatis necessario se- 
quitur. Libro historiae aeterno judicio reservato diuturnum et 
funestissimum Schisma inserendum erat, cui remedium quae- 
rendi et jus et sanctissimam obligationem Episcopi habebant. 
Altamen quae ad tantae perturbationi consulendum decreta fue- 
re, id intendebant, ut ordinarius et legitimus Ecclesiae status 
restitueretur: unde eo restituto ad exemplum trahi nequeunt. 
Mujus rei nonnulli obliti sunt et postquam a recto tramite aber- 
raverant , etiam de Concilii universalis natura et proin de 
res fidei definiendi modo falsa opinati sunt. Oecumenicum Con- 
cilium nullatenus Parlamentum est,quod praesidente summo Pon- 
tifice de Christianorum fide suffragiorum pluralitate disponat; 
ex duplici quidem ratione; eo quod nullum decretum , quod 
Pontifex approbare recusat, ad quaestionem fidei definitive de- 
cidendam vel ad legem toti Ecclesiae imponendam sufficit, et 
quia ad decretorium in rebus fidei judicium requiritur, ut. om- 
nium Ecclesiarum consensus pateat, ad quem demonstrandum 


necesse est, ut unanimis sive ferme unanimis sit Patrum sen- 
tentia. 

Absque Successore S. Petri definitio, quae regula fidei im- 
mobilis et irreformabilis sit, fidelibus nullatenus proponi po- 
test; ast juxta Patrum Ecclesiae sensa nec sine Ecclesiarum 
consensione sufficienter manifestata constituitur. S. Augustinus 
nunquam ex professo de conditionibus disseruit, quibus exple- 
üis definitio fidei ea sit, quam amplecti debeat, qui Spiritui 
Sancto resistere nolit; plura tamen effatus est, quae inter se 
collata ejus hac de re sententiam extra dubium ponunt. Quum 
Pelagiani adversus damnationem in eos latam exciperent, quo- 
niam a Concilio oecumenico non sit profecta, doctor magnus 
reposuit: « Nunquid congregatione synodi opus erat, ut aperta 
pernicies damnaretur: quasi nulla haeresis aliquando nisi sy- 
nodi congregatione damnata sit. Cum polius rarissimae inve- 
niantur, propter quas damnandas necessitas talis extiterit, mul- 
toque incomparabiliter plures, quae ubi extiterunt, illic impro- 
bari damnarique meruerunt: atqui inde per caeteras terras de- 
vitandae innote$cere potuerunt. » *) Quippe in Ecclesiarum 
consensu lucide commonstrando, non in modo, quo id efficia- 
tur, rei summa. versatur. Ecclesiarum consensionem adesse in- 
ficiantes Concilii universalis decreto clarissime certe refellun- 

tur; attamen inde ab Apostolorum (Concilio Nicaenam usque 
synodum singulorum Episcoporum sive Conciliorum particula- 
rium judiciis, quae sancta Sedes totaque Ecclesia expresse sive 
tacite comprobavit, fidei integritas intemerata conservata est. 
Sunt errores,de quibus omni Christiano neque praejudiciis prae- 
vento neque prorsus rudi non manifestum esse non potest, 
quod fidem violent atque deforment (aperta pernicies). Ex eis 
Gnosticorum erant commenta, cum quibus Ecclesiae antiquis- 
simae toties confligendum erat, quia paganorum de Deo mun- 
doque opiniones multorum ahuc animos alliciebant; his S. Au- 
gustinus etiam haeresim Pelagianam annumerabat. Nec imme- 
rito: etenim tam Pelagius quam Coelestius peccatum originale 
palam negabant: quo sublato etiam redemtio eliminatur, eo 
saltem, quo Ecclesia eam nunquam non docuit, sensu. Pelagii, 
Coelesltiique erroribus per Concilia Milevitanum et Carthaginense 
damnatis horumque decretis ab Innocentio I. confirmatis, Au- 
gustinus sermone ad populum habito dixit: « Jam enim de 
hac causa duo Concilia missa sunt ad Sedem apostolicam. In- 
de etiam rescripta venerunt: causa finita est, utinam aliquando 
finiatur error. 5» *) Non immerito Augustinus existimabat haec 
salis superque esse, ut error manifestus, quem populus ubi- 
que ferme indignabundus repudiabat, ab Ecclesia proscriptus 
censeretur. Quum autem Zosimus Coelestii artibus deciperetur, 
necesse fuit ut Episcopi Africani hac de re duobus denuo Con- 
ciliis agerent. Ad tot declinandas sententias Pelagianorum si- 
gniferi asseverare coeperunt, eorum caussam non nisi Concilii 
plenarii judicio finiri posse: quibus Augustinus haud reposuit, 
eam etiam decreto Pontificio finiri posse atque finitam esse, 
sed verbis supra allatis declaravit, doctrinam catholicam com- 
mentis Pelagianis tam aperte violari, ut ad eam condemnandam 

Concilio plenario non opus sit. Ceterum Pelagiani animum tunc 
demum desponderunt, cum Concilium Ephesinum haereticis eos 
adscripsisset. 

S. Augustinus suam erga Sedem apostolicam reverentiam 
abunde comprobavit, nihilominus haud arbitrabatur, Pontificia 
de fide decreta absolutam inferre obbligationem ea tanquam 
Spiritus Saneti effata suscipiendi. S. Cyprianum eo excusat , 
quod erraverit priusquam obscura quaestio Concilii plenarii 
judicio definita fuerit. Quamvis ipsius perspieacissima  expo- 
sitione catholica de haereticorum baptismo doctrina tam egre- 
gie dilucidata sit, ut dubitationibus locus non relinqueretur , 
confessus tamen est: « Neque nos tale aliquid auderemus as- 
serere , quale Stephanus jussit , nisi Ecclesiae catholicae 
concordissima auctoritate firmati: cui et ipse (Cyprianus) sine 
dubio cederet , si jam illo tempore veritas eliquata per 
plenarium Concilium solidaretur. » *) Principium , cui inni- 
xus haec enuntiat, in ejusdem operis fine his verbis expli- 
cat et confirmat: « Sed nobis tutum est, in ea non progredi 
aliqua temeritate sententia , quae nullo in catholico regionali 
Goncilio coepta, nullo plenario terminata sunt, id autem fidu- 
cia securae vocis asserere, quod in gubernatione Domini Dei 
nostri Salvatoris Jesu Ghristi universalis Ecclesiae consensione 
roboratum est.» **) Itaque S. Augustinus distinguit inter er- 
rores, quos traditioni apostolicae adversari cordatior quivis fa- 
cile videat, eosque , de quibus etiam viri catholici ancipites 
haerere possint atque de hisce docet: quando notabilis Eccle- 
siae pars eos quasi veritatem sequatur, Sedis romanae judicio 
caussam non esse finitam, sed contrariam sententiam tenenti- 
bus licere, juxta intimae suae persuasionis normam agere, do- 
nec Deo placuerit, Ecclesiarum consensione in claram lucem 

posita, quaestionem obscuram dirimere. Magnus Augustinus 
gravissimus est traditionis apostolicae testis , attamen solus 
haud relinquitur. 

S. Cyprianus errorem 4e haereticorum baptismo in Eccle- 
siam Africanam minime invexit: nam per eam dominabatur , 
ex quo multorum Episcoporum Concilium Agrippino Carthagi- 
nense praesidente baptismum ab haereticis collatum invalidum 
declaraverat. Neque Africanis imitatores defuerunt. Non mul- 
tum ante Stephani Pontificis tempora Cappadociae , Ciliciae , 
Galatiae et finitimarum regionum Episcopi Iconii congregati 


haereticorum baptismum absolute rejecerunt , eisque assensit- 


Concilium Synnadae in Phrygia celebratum, ita ut in plerisque 
Asiae minoris Ecclesiis et Sedibus ctiam apostolicis nonnullis 
erronea sententia superior evaderet. Cyprianum praeter pie- 
tatem erga eam , a qua fidem susceperát , Ecclesiam ardens 
quoque haereses repellendi studium agebat: cum autem elaris- 
simi viri sanctitatem et conscientiae fidem addubitare non li- 
ceat, quodsi sanctae Sedis de fide decreta ab omni errore di- 
vinitus praemuniri credidisset , S. Stephani ordinationi certe 
acquievisset. Verum nec ipse nec Ecclesia Africana romanae 
filia in ea persuasione erant, alioquin nequaquam fieri potuis- 
set, ut inter tot Episcopos ab eo congregatos non extitissent, 
qui decretum Pontificium rejicientibus contradixissent. Ex fac- 
üs colligitur nec Aegypti Antistites putavisse eam fidelibus 
obligationem impositam esse. Stephanus Episcopos Asiae mi- 
noris de haereticorum baptismo errantes a communione sua 
removit vel certe in eo erat, ut hanc in eos sententiam fer- 
ret. Attamen Dionysius Magnus, Episcopus Alexandrinus, pre- 
cando et obtestando institit, ne Pontifex Ecclesiam scinderet. 
De Cypriani caussa ad Sixtum I. Stephani successorem et 
Philemonem presbyterum romanum litteras dedit et effecit, ut 
Afrieae Ecclesiis paulo ante Cypriani martyrium : communio 

cum sancta Sede restitueretur, *) quin tamen errorem , quo- 
delinebantur, corrigerent. Dionysius Magnus de haereticorum 
baptismate recte sentiebat, si autem credidisset, rem post Ste- 
phani decretum fide certam esse, non dubitavisset, Episcopos 
Africae et Asiae minoris veritati a Deo revelatae resistere: quo 
casu nescio quomodo insistere potuisset , ut in sua sententia 
permanentes ad Sedis apostolicae communionem admitterentur. 

Leo Magnus de consensione Ecclesiarum per Concilium uni- 
versale extra dubium ponenda quoad rei summam eamdem ac 
Augustinus sententiam tenuit: quod ut commonstretur rerum 
Suo aevo gestarum meminisse oportet. Episcopi Syriae, Meso- 
potamise et plurium Asiae minoris provinciarum , Concili E- 
phesini decretis accedere recusarunt cumque ideo haeresi Ne- 
Slorianae favere adcusarentur, fidei edidere professionem, qua 
unam esse Christi personam et Beatissimam Virginem, Deipa- 
ram merito vocari juxta Patrum Ephesinorum doctrinam pro- 
filebantur, attamen duas in Domino nostro esse naturas incon- 
fusas expresse addiderunt. Post diuturnas disceptaliones pro- 
fessionem eorum S. Cyrillus Alexandrinus amplexus est. Sum- 
mus Pontifex, occidens Christianus et plerique orientis Epi- 
scopi illico accesserunt et litibus, quae in quibusdam Syriae 
Asiaeque minoris partibus supererant, sopitis non immerito cen- 
sebatur, totum orbem Christianum in unius Christi personae et 
naturarum duarum professionem conspirare. Attamen insurrexit 
Eutyches Archimandrita et palam denuntiavit, Ghristum quidem 
ex duabus sed non in duabus naturis esse. Synodus Constan- 
tinopolitana errorem pertinaciter tuentem condemnavit. Recla- 
mavit et Theodosius II. a factione, cujus patrocinio Eutyches 
fretus erat, deceptus ad caussam decernendam Concilium univer- 
sale convocandum esse statuit. Aegre assensit Leo Magnus litte- 


*) Jam de Xysto bono et pacifico sacerdote ac propterea beatissimo 
martyre ab urbe nuntius venerat. » Pont. vit, S. Cypr. cap. 14. 

risque ad Imperatorem datis monuit, « tam evidentem fidei caus- 
sam esse, ut rationabilius ab indicenda Synodo fuisset absti- 
nendum » *). Itaque Augustini adinstar judicabat ad repri- 
mendum errorem, qui veritati universaliter agnitae aperte re- 
pugnaret, Concilium universale minime requiri. 

Attamen flagitiis Ephesi perpetratis rerum facies immutata 
est. Episcopi, qui aderant, fere cuncti mortis metu subacti 
haeresi Eutychianae subscripserunt; caeteri, nisi fasces errori 
submitterent , a sedibus suis pulsi sunt, ita ut tota orientis 
Ecclesia unam in Christo naturam profiteri videretur. Quibus 
ita compositis S. Leo institit, ut novum haberetur Concilium, 
quod in. plena libertate constitutum de tanta caussa decerne- 
ret. Praeterea convocata Episcoporum occidentalium Synodo 
Eutychianum errorem damnavit. Attamen Theódosius Imperator 
improvisa morte sublatus est ; Pulcheria et Marcianus, quos 
successores habuit, rectam fidem .et tenebant et defendebant. 
Post novam hanc rerum vicissitudinem Leo ut Synodus diffe- 
retur opfavit: cum autem Marcianus eam absque mora conyvo- 
candam censeret, assensum praebuit. Etiam isto in capite Leo 
Magnus cum Augustino apprime consentit: nam ex eius quo- 
que mente ad Concilium universale recurrendum est, ut ob- 
scuris quaestionibus lumen afferatur, quo veritas cunctis certa 
reddatur etf ab omni errorum corruptela «muniatur. Quaestio 
quidem, de qua agebatur, in se considerata obscura non erat, 
quin ipse evidentem eam dixerat. Sed pessimis piaculis et 
turbis effectum est, ut intra latissimos Ecclesiae graecae limites 
obscura multis videretur. Conventus Ephesinus eum in finem 
ut Concilium oecumenicum esset , legitime convocatus erat; 
altamen veritate et justitia proscripta haeresim Eutychianam 
sanxerat: quocirca consultum erat Concilii vere oecumenici de- 

cretis rectae fidei inimicis praetextus subtrahere, quos ex vano 
Concilii universalis nomiue et subscriptionibus vi extortis quae- - 
rere possent. 

Ceterum addere juvat, quae idem hic sanctus Pontifex de 
suae ad Flavianum epistolae merito celebratissimae auctoritate 
senserit. In litteris ad Theodoretum Cyrensem datis ait: « Quae 
(Deus) nostro prius ministerio definierat, fraternitatis universae 
irretráctabili firmavit-assensu, ut vere a se prodiisse ostende- - 
ret, quod prius a prima omnium sede formatum totius christiani 
orbis judicium recepisset. » *) S. Leo igitur censebat, sedis 
homanae definitiones Ecclesiae universae assensu irretractabi- 
les reddi. 

Vincentius Lirinensis scripsit: » In ipsa item catholica Ec- 
clesia magnopere curandum est, ut id teneamus, quod ubique, 
quod semper, quod ab omnibus creditum est. Hoc est etenim 
vere proprieque catholicum , quae ipsa vis nominis ratioque 
declarat, quod omnia fere universaliter comprehendit. Sed hoc 
ita demum íiet, si sequamur universitatem, antiquitatem, con- 
sensionem. » **) Quatuordecim exinde saecula elapsa sunt, ast 
verborum istorum vis imminuta non est; veritas enim, quam 
proclamant, catholici cujusvis praecordiis altissime inhaeret : 
unde eam omnes Ecclesiae Patres testati sunt et praedicave- 
runt. Si autem doctrina ideo catholica est, quia in omnibus 
Ecclesiis tam praesentis quam anteacti temporis viguit vigetque 
ac proin cerlitudo eam a Deo revelatam esse consensionis Ec- 
clesiarum manifestatione adquiritur , testimonium ab Ecclesia 
romana exhibitum summi quidem faciendum est, verumtamen 
solum certitudinem illam non efficit. Ambiguae cessent locu- 
tiones, quibus nonnulli difficultatem dissimulare conantur. Án- 
unum et solum Ecclesiae romanae testimonium sufficit ad in- 

ducendam obligationem doctrinae alicui tanquam a Deo reve- 
latae assentiendi ? Si sufficit aliarum. omnium Ecclesiarum te- 
stimonia superflua sunt: id autem affirmans valedicat necesse 
est principio, quod in Ecclesia tantae, quantae nomen.catho- 
licum antiquitatis est, et cui Pontifices ipsi tam verbis quam 
factis assensum: saepissime praebuerunt. Decursu quatuor sae- 
culorum, quorum laboribus opus erat ut recta de Trinitate et 
Incernatione fides stabiliretur, innumeris vicibus ad consensum 
Ecclesiarum uti certum veritatis pignus provocatum est, nec 
summi Pontifices unquam contradixerunt, sed eamdem potius 
sententiam nihil haesitantes professi sunt. 

Ex ipsa tandem Conciliorum historia manifestum redditur , 
Ecclesiam fidei definitionibus, quas summus Pontifex solus sive 
in particulari Concilio ederet, haud eam tribuisse certitudinem 
omne dubium excludentem, quam Concilio oecumenico , ergo 
summo Pontifici et Episcopis universam Ecclesiam repraesen- 
tantibus adjudicavit. Sacris Episcoporum conveutibus jam Con- 
stantino regnante abutebatur factio, cujus calumniis fidem in- 
cautus habuit. Sub Constantio Ariani ejus auxilio fulti innu- 
meras cogebant synodos, ut earum auctoritate sua contra sym- 
bolum Nicaenum et Athanasii molimina utcunque. munirent. 
Theodosii IT. tempora latrocinium viderunt Ephesinum. Nihilo- 
minus persuasum cunctis manebat dissidis de fide ortis ad 
synodos confugiendum esse; nec in occidente neo in oriente 
fuit, qui diceret: Ad quid tot itinera et molestiae, tot labores 
et pericula? Adeamus Pontificem Romanum, ejus de fide defi- 
nitiones eadem nobis praestant ac numerosissimi Concilii ex 
toto orbe collecti decreta: nam de veritate divinitus revelata 
certos nos reddunt. Neque Pontifices simile quid unquam pro- 
tulerunt: quod explicari non posset, si Ecclesia Pontifices vel 
Pontifices se ipsos in fidei definitionibus edendis ab omni er- 
rore immunes censuissent, 

Ex eo autem, quod summorum Pontificum de fide moribus- 
que decreta irrefragabilia non haberentur, nequaquam sequi- 
tur auctoritatem, quae animos ad pronum assensum moveret, 
eis defuisse. Non defuit tot Conciliis particularibus, quae Au- 
gustini usque tempora rectam fidem decretis suis explicaverunt 
ct defenderunt. Eo magis igitur Pontifionm constitutiones a 
catholicis cum pia veritatis praedicatae fiducia et in patriar- 
chatu romano promta fere semper obedientia suscipiebantur : 
in quo considerandum etiam est, Pontificibus consuetum fuisse, 
de negotiis gravioribus haud absque Concilio coacto decerne- 
re. Infallibilitatis autem assertores quamlibet fiduciae et reve- 
rentiae demonstrationem sanctae Sedi exhibitam ut inerrantiae 
ejus agnitae argumentum adducere solent: quod rite res ponde- 
raturo minime licet. Honorum titulos quod attinet, horum ex 
quinto praesertim saeculo maxima erat in imperio romano profu.- 
sio. Theodosii IT.edicta habemus,quibus aures suas divinas, imo 
divinissimas adpellat; vicissim Imperatores nec magistratuum 
et belliducum ab eorum nutibus pendentium nec militum men- 
lionem facere solebant, quin adpellationes honoriíicas adjice- 
rent. Eadem ratione cum sacrorum Antistitibus agebant. Mos 
publice receptus ad ecclesiasticos quoque conventus transiit ; 
qui singillatim scire desiderat honoris nomina, quibus Episcopi 
se invicem exornaverunt et ab alis ornati sunt, Concilii Chal- 
cedonensis acta evolvat. Patriarcha GConstantinopolitanus sae- 
culo sexto a patriarchis aliis pater patrum, pastor pastorum, 
patriarcha oecumenicus vocatus est. Haec meminisse decet in 
ponderandis honorum nominibus Pontificibus Romanis delatis , 
praesertim si ab eorum auxilium implorantibus exhibebantur. 

Attamen Successoris S, Petri infallibilitatem sexto jam sae- 
culo ab universa Graecorum Ecclesia agnitam fuisse nonnulli 
documentis certis probari posse opinantur: id enim contineri 
putant declaratione, quam Episcopi patriarchatuum orientalium, 
ut ad Ecclesiae romanàe communionem admitterentur, Hormis- 
dae Papae obtulerunt. Gloriosa est haec sanctae Sedis de haeresi 
ac schismate victoria , confunditque fautores tristis illius di- 
scidii, quod orienti Christiano vires Islami impetum repellendi 
ademit. Multum quoque ad summi Pontificis jura demonstranda 
valet: etsi ad inerrantiam ejus probandam nihil conferat. O- 
perae itaque pretium est, Graecorum illam professionem dili- 
gentius considerare; attamen recte dijudicari nequit, nisi re- 
rum, quibus Graeci ad eam praestandam inducti sunt, ratio 
habeatur. 

Ubi Monophysitae viribus valebant, adversus Episcopos duas 
in Christo naturas praedicantes seditione commota insurrexe- 
runt. Armis repressi sunt; sed Leo I. Imperator turbarum pe- 
riculis commotus ex Episcopis quaesivit, an decreta Cbalee- 
donensia conservare expediret. Ea irrefragabilia esse unanimes 
responderunt. Basiliscus, qui Zenone Imperatore pulso per ali- 
quot annos regnavit, Monophysitarum caussam egit et Episco- 
pos Concilio Chalcedonensi nec non Leonis ad Flavianum epi- 

stolae anathema dicere jussit. Cum Zeno imperium recupera- 
visset, ad Monophysitarum animos sibi conciliandos Henoticon 
(edictum unionis) emisit, quod. omnes quidem confiteri jussit 
Ghristum Dominum verum esse Deum verumque hominem, at- 
tamen prohibuit, ne quis alio uteretur symbolo quam Nicaeno 
cum additamentis Constantinopoli factis. Auxiliatrices Zenoni 
manus Ácacius praebuit patriarcha Constantinopolitanus , qui 
fidem intemeratam adversus Basiliscum strenue defenderat. Ti- 
motheo patriarcha Alexandrino defuncto in ejus successorem 
Joannes Talaja legitime electus est: cum autem sperari non 
poterat fore ut Henotico subscriberet, Acacio suadente sede 
pulsus et Petrus Mongus notissimus Monophysitarum signifer 
postquam henotico assenserat, catholicis Aegyptiacis tanquam 
rector et pastor obtrusus est. Joannes Talaja ad Felicem III. 
confugit, qui hoc de negotio Episcopos duos Constantinopolim 
misit. Eos autem Acacius minis terruit, pecunia corrupit ita 
ut cum Petri Mongi legatis in sacris publice communicarent. 
Felix III. nuntios infidos, post etiam Acacium deposuit. Hic 
autem Pontificis nomen ex diptychis delevit effecitque, ut An- 
tiochiae Calendion Patriarcha deponeretur atque Petrus Fullo 
et ipse dudum Monophysitarum ductor ei sufficeretur. Ita fac- 
tum est, ut praeter Illyricum, quod ad patriarchatum roma- 
num spectabat, omnis imperii orientalis Ecclesia a sanctae 
Sedis communione separaretur, et cum Zenonis successor Ana- 
stasius henoticon tueretur imo manifestis quoque Concilii Chal- 
.cedonensis adversariis faveret , schisma per triginta quinque 
annos duravit. 

Anastasius primis regni annis Constantinopolitanos duas Chri- 
sti naturas constanter defendentes cautius tractavit, et ad tem- 
pus sustinuit, ut Euphemius Patriarcha Concilium Chalcedo- 
pense palam amplecteretur. Verum tam Felix III. quam Ge- 

antequam Acacii nomen ex diptychis removisset. Euphemius 
se huic praestando imparem esse reposuit et cum ea de re adhuc 
tractaretur, a synodo Imperatoris jusso obtemperante depositus 
est. Sed etiam Macedonius successor ejus cum Sede apostolica 
de communione restituenda egit. Anastasius I. paratus erat 
Acacii in diptychis mentionem dissimulare, modo fidei caussa 
in tuto collocaretur; verum tam aegre id tulerunt Romani, üb 
factio satis magna ab ejus communione recederet. Paulo post 
obiit, Macedonius Euphemii adinstar depositus est atque Ioan- 
nes, qui Imperatore agente sedem Constantinopolitanam con- 
scendit, nihil dignitate patriarchali conservanda antiquius ha- 
buit: unde dum Anastasius imperaret, henoticon sollicite obser- 
vavit. Cum non deessent, qui conquererentur, Ecclesiae tantam 
scissionem absque justa caussa illatam esse, Gelasius I. epi- 
Stola ad Episcopos Dardaniae data principia, quae sancta Sedes 
Ácacium condemnans secuta esset, adcurate exposuit. De pri- 
matus juribus dicit: « Nullus veraciter Christianus ignoret 
uniuscujusque Synodi constitutum , quod universalis Ecclesiae 
probavit assensus, non aliquam magis exequi sedem prae cae- 
teris oportere quam primam, quae et unamquamque synodum 
sua auctoritate confirmat et continuata moderatione custodit pro 
suo scilicet principatu, quem beatus Petrus apostolus Domini 
voce perceptum Ecclesia nihilominus subsequente et tenuit sem- 
per et retinet. » *) Synodorum statuta, quae universalis Ec- 
clesiae probavit assensus, et exequi et custodire prae caeteris 
ad Sedem romanam spectat et quoniam Acacius decreta Chal- 
cedonensia evertere conatus et orthodoxos persecutus est, jure 
depositus est. 

Anastasio Imperatore mortuo Justinus I. vir probus et catho- 
licus purpura condecoratus est. Henoticon abrogavit. Atta- 

men sedes episcopales fere cunctas viri occupabant , qui he- 
notico nomen dederant et populus catholicus intelligebat, quod 
ad fidem, quam tenebat, salvam praestandam, Pontificum Ro- 
manorum auxilio indigeret: unde non sine tumultu postulabat, 
ut communio cum Sede apostolica quantocius restitueretur. 
Hormisdas existimabat post tantas et tam diuturnas perturba- 
tiones haud satis esse, ut orientalium patriarchatuum Episcopi 
Patrum Chaleedonensium decretis adstipularentur sed ut de- 
clarationi, quae sequitur, subscriberent et petiit et .obtinuit: 
« Non potest Domini nostri Jesu Christi praetermitti sententia 
dicentis: Tu es Petrus et super hanc petram aedificabo eccle - 
siam meam. Haeo, quae dicta sunt, rerum probantur effecti- 
bus, quia in Sede apostolica immaculata est semper servata 
religio. » Hoc Arianae jam litis tempore factis indubiis com- 
probatum est. Julius I. inimicorum machinationibus artibusque 
neque deceptus neque perterritus veritatem catholicam  susti- 
nuit et magnum Athanasium defendit. Liberius exilii aerumnis 
fractus est; romana tamen Eocclesia fidem Nicaenam intemera- 
tam retinuit ac ipse antequam moreretur, cordis sui sensa etiam 
coram Episcopis orientalibus patefecit: nam Semiarianorum le- 
gatos ad communionem haud admisit antequam symbolo Nicaeno 
subseripsissent, testatusque est, vocem 25/5; firmum esse ve- 
rae fidei munimentum. Singulari vero claritate inter nutantis 
Graecorum Ecclesiae turbas et mutationes inconcussa firmitas, 
qua Suecessores S. Petri Ecclesiae fidem immaculatam serva- 
bant, proxime elapsis decenniis effulserat. Sed recordari juvat, 
quod tam in agitationibus turbisque ilis quam in communio- 
nis restitutione de Chalcedonensi definitione ergo de doctrina 
agebatur, quae manifesto Ecclesiae universalis consensu stabi- 
lita erat. In professione a Graecis subscripta additur: « Unde 
sequentes in omnibus apostolicam Sedem et praedicantes ejus 
ommia constituta spero , quod in una communione vobiscum, 

quam Sedes apostolica praedicat, esse merear, in qua est in- 
legra et verax christianae religionis soliditas. » In patulo est, 
haec praecipue ad doctrinam de Incarnatione referri, propter 
quam unam Ecclesia graeca inde a septuaginta annis tot tan- 
tisque procellis conquassata fuerat. Facile largiendum est re- 
liquas fidei catholicae veritates non excludi: quod autem Graeci 
se obstrinxerint, imposterum controversia quadam de fide exorta, : 
de Ecclesiarum consensu non curare, sed Romanum Pontificem 
supremum fallique nescium rei judicem agnoscere, a vero pe- 
nitus discrepat. Certe Hormisdas de eo ne cogitavit quidem , 
neque sanctae Sedi alia quam Gelasius vindicavit. Ceterum lis 
de tribus capitulis excitata sensum, quo formulare Hormisdae 
intellectum est, satis interpretatur , evidens enim est neque 


Graecos neque Latinos Vigilium infallibilem fidei judicem ere- 
didisse. 

ls de tribus capitulis. 


Etiam Justiniano I. Aegyptus sollicitudinum et curarum ma- 
leriam praebuit. Sub diuturna Patriarcharum Monophysitarum 
gubernatione inter homines Aegyptiacae stirpis Catholicorum 
numerus ita decreverat, ut de fide catholica principis lege re- 
stituenda cogitare non posset, per Syriam quoque et Palaesti- 
nam factio Ecclesiae infensa et Imperio molesta viribus aucta 
est. Attamen Theodorus Ascidas (Caesareensis in Cappadocia 

' Archiepiscopus multis affirmabat, facile fore Monophysitas ad 
Ecclesiam reducere, modo Theodorus Mopsuestenus ejusque 
scripta, .Theodoreti Cyrensis tractatus adversus Cyrilli anathe- 
matismos et Ibae epistola ad Marim Persam (tria capitula ad- 
pellari consueverunt) solemni damnatione configerentur. Impe- 
rator fidem ei habuit et tria capitula edicto edito condemnavit. 
Mennas Patriarcha Constantinopolitanus ei subscripsit conditio- 
ne addita, ut summi Pontificis assensus obtineretur, cujus ex- 
emplum plerique orientis Episcopi secuti sunt. Attamen con- 
itradixerunt Antistites patriarchatus romani , ea Illyrici parte, 
ubi lingua graeca utebantur, minime excepta: quum enim Pa- 
ires Chalcedonenses Theodoretum et Ibam ut orthodoxos ad 
communionem suam admisissent, timebant Imperatoris edicto 
noyum subesse artificium ad fidem Chalcedonensem labefactan- 
dam compositum. Vigilius Pontifex Constantinopolim vocatus 
per aliquot menses constanter negavit, tria capitula condem- 

nari posse. Postmodum consilium mutavit et deliberatioue cum 
septuaginta Episcopis habita, eorum quoque sententia scripto 
exposita constitutionem judicatum dictam edidit, qua tria ca- 
pitula proscripsit, Theodorum condemnavit; Concilii vero Chal- 
cedonensis auctoritatem salvam esse voluit. 

Attamen occidentales in Pontificem ut fidei Chalcedonensis 
proditorem indignabundi consurrexerunt. Provinciae Justianaeae.- 
Episcopi in Metropolitanum, quod judicato accesserit, deposi- 
tionis sententiam dixerunt et Concitium Carthaginense eo pro- 
cessit, ut summum Pontificem ab Ecclesiae communione alie- 
num declararet donec poenitentiam egerit. Ipse Vigilii nepos 
et alii ex clericis, quos Roma adduxerat in judicatum tanta 
vehementia invexerunt, ut eos deponendos duceret. Inter has 
difficultates Pontifex consensit, ut ad rem componendam Sy- 
nodus universalis convocaretur. Cum autem. Justinianus eccle- 
siastico judicio non exspectato secundo tria capitula edicto rejice- 
ret et Episcopis occidentalibus Constantinopolim adire recu- 
santibus omnes fere, qui conveniebant, orientales essent, Vigi- 
lius adduci non potuit, ut Concilio ipse sive per legatos in- 
teresset. Imo novo, quod coastitutum vocari solet, decreto Theo- 
dori quidem scripta reprobavit sed prohibuit, ne Theodori per- 
sona vel Theodoreti in Cyrilli anathematismos tractatus Ibae- 
que epistola damnarentur et judicatum abrogavit. Hoc. non ob- 
stante Concilium Constantinopolitanum ad judicati et edictorum 
imperialium normam de tribus capitulis constituit. Vigilius in 
exilium actus est, donec mutato consilio Synodi decreta con- 
firmaret. Quo facto Romam dimissus sed in itinere defunctus 
est. Pelagius I. confirmationem Synodo a praedecessore im- 
pertitam ratam habuit. 

Tum apparuit, quamquam Ecclesia latina Sedem romanam 
utpote in toto orbe principem, per occidentem patriarchali quo- 
que jure potitam, etunicam apud Latinos cathedram ab Apo- 

stolis ipsis fundatam summa veneratione prosequeretur, eam 
tamen haud credidisse prorsus impossibile csse, ut S. Petri 
Successor quidpiam fidei rectae perniciosum constitueret. Va- 
na quidem erat spes credentium [fore ut Monophysitae trium 
capitulorum damnatione ad veritatis catholicae professionem re- 
ducerentur, sed et vanus timor autumantium damnationis hu- 
jus sententia Concilii Chalcedonensis auctoritati bellum inter- 
necinum indictum esse. Verum in ipsa Italia plurimorum ani- 
mis tam alte insedit, ut Antistites provinciarum Mediolanensis 
et Aquilejensis late tunc patentium, nec non Episcopi Tusciae 
a Sedis apostolicae communione recederent. In Gallia quoque 
de orthodoxa Pontificum fide valde dubitatum est et epistola, 
quam Golumbanus ad Bonifacium IIE (sive IIID) scripsit , lu- 
culenter commonstrat, in Hibernia haud viguisse persuasionem, 
Pontificem in rebus fidei nunquam errare posse. « Vigila, dixit, 
Pater vigila, quia forte non bene vigilavit Vigilius, quem ca- 
put scandali illi clamant. — Dolendum enim est et flendum , 
si in Sede apostolica fides catholica non tenetur.— Jam vestra 
culpa est, si vos deviastis de vestra fiducia et primam fidem 
irritam fecistis. Merito vestri juniores vobis resistunt et me- 
rito vobiscum non communicant, donec memoria perditorum 
deleatur. » Pelagii I. plures habemus litteras negotium atti- 
nentes et nuspiam provocat ad inerrantiam Successoribus S. Pe- 
tri divinitus concessam; sed fidei professionem scripto et ore- 
tenus edit et paratum se ostendit omni poscenti rationibus sa- 
lisfacere. In una epistolaum , quas ad Childebertum Fran- 
corum regem dedit, affertur de legato a Childeberto ad eum 
hac de re misso: « ut autem deinceps nullius, quod absit , 
suspicionis resideret occasio, etiam illam aliam partem, quam 
memoratus vir illustris Rufinus admonuit, facere maturavi , 
scilicet propriis verbis confessionem fidei, quam tenemus, ex- 


ponens. » *) Et Tusciae Episcopis scripsit: « NN 

cundum apostolicam sententiam parati sumus ad « 
omni poscenti nos rationem de ea, quae in nobis e 
quia in nullo nos a sanctis patribus deviasse cognov 

Epistola ad S$S3ergium. 


Ingratus est labor de Honorii caussa toties ventilata ser- 
monem instituere, sed propositi nostri ratio eam silentio pre- 
mere non sinit. Heraclio Imperatori longe major quam Zenoni 
et Justiniano erat materia desiderandi, ut Monophysitae Catho- 
licis unirentur. Praeclaris victoriis Aegyptum et Syriam a 
;Persis receperat, sed per Aegyptum tercenta solummodo Ca- 
tholicorum millia supererant, quinquies mille millibus plures 
unam Ghristi naturam religionis suae tesseram habebant; in 
Syria quoque horum numerus magna incrementa ceperat. Ha- 
bebantur autem Monophysitarum Episcopi, qui asseverarent, 
se suosque duarum naturarum confessionem non recusaturos, 
modo Catholici unam esse Christi operationem et voluntatem 
admitterent. Sergius Patriarcha Constantinopolitanus unionem 
hac lege fieri posse judicavit; Heraclius facile assensit. Jam 
inter tumultus bellicos ea de re cum Monophysitis actum est; 
provinciis, ubi numerosissimi erant, recuperatis aucta sunt il- 
los alliciendi studia. 

Re attentius considerata patet, Monophysitas et hac vice ca- 
tholieis dixisse : Si in nostram eatis sententiam , vestri eri- 
mus. Si Jesus Christus verus est homo, veram habet naturam 
humanam: proin non tantum corpus, quod peculiari quodam 
modo secundae personae divinae instrumentum sit, sed etiam 


animam humanam, quae cum absque volendi facultate cogitari 

nequit, humanam quoque voluntatem habet et operationes ab 
ea pendentes exserit. Veritas haec sacrae Scripturae verbis in- 
signi claritate exprimitur. « Coepit pavere et taedere et ait 
ilis: Tristis est anima mea usque ad mortem. » Hoc ideo 
"lantum fieri potuit, quoniam Redemtori passio ipsi imminens 
malum et id permagnum esse videbatur. « Et dixit: Pater, 
omnia tibi possibilia sunt; transfer calicem. hunc a me: sed 
non quod ego volo, sed quod tu. » Ut calix transferatur ap- 
petebat, et ideo appetebat, quoniam a passione liberari ipsi 
secundum naturam humanam tanquam bonum et proin tanquam 
optatu dignum adparebat. Hano appetitionem Dominus « velle » 
nominat,quia peculiaris humanae appetitionis ratio in eo consi- 
stit, ut in id feratur,quod tanquam bonum, ergo pretium habens, 
ergo optatu dignum (jure vel injuria) adpareat, dum animal grata 
aut ingrata sensatione.impellitur vel repellitur. Quoniam autem 
unigenitus Dei Filius subjectum est volendi ad naturam huma- 
nam ab eo assumtam pertinentis, ex appetitione haud oritur im- 
pulsio aliud, quam Pater vult eligendi et consequenter nec mo- 
tus sul determinationem , qua electio fit, aliter quam Pater 
vult, peragendi. Unde quamvis passionum imminentium con- 
scientia doloris excitat sensum , qui ex corpore in victimam 
dedicato sudorem sanguineum elicit, per eam tamen deside- 
rium ut Patris voluntas fiat, neo movetur nec obnubilatur. De- 
ierminatio humanae voluntati data nunquam non ea est, quam 
Pater et quia Pater etiam Filius vult ipsi consubstantialis. 
Nihil his dicitur, quod in sacris Litteris non continealur. E- 
tiam distinetio inter «e velle juxta vel contra regulam, quam 
sequi debet, determinandum et determinationis actum ex evan- 
gelii verbis diligenter perpensis-colligi potest. Igitur, qui as- 
serit: Verbum vere carnem esse factum et exinde veram as- 
sumsisse naturam humanam, ipse sibi contradicit, cum negat, 
in Christo praeter divinam humanam quoque naturam et ope- 


rationem esse. Attamen ne Monophysitae haec intelligerent , 
praejudicia inveterata obstabant. Eorum plerique asseverabant 
Jesum Christum verum esse Deum et verum hominem; postu- 
labant autem ut Catholici vicissim unam profiterentur Christi 
naturam. Nunc eorum nonnulli offerebant se duas Domini no- 
stri naturas confessuros, modo Catholici operationem ejus et 
voluntatem unam esse concederent. Utroque casu petebatur, 
ut Catholici vano contenti verbo rem adversariis traderent. 
Anno 633 Alexandriae obtentum est, ut Monophysitae , a 
Theodosio eorum quondam Episcopo Theodosiani adpellati, Ec- 
clesiae catholicae nomen darent, ita tamen ut fas ipsis esset, 
unam deovirilem (5e39;») Christi operationem profiteri. 
Cyrus Patriarcha Alexandrinus articulos, de quibus conventum 
erat, Sophronio monacho pietate et doctrina insigni legendos 
exhibuit: qui eum obtestatus est, ne unam Christi operationem 
praedicari sineret. Cyrus negavit, fieri posse ut unionis pactum 
rescinderetur; Sergium adeat, cum eo de difficultate ista agat. 
Sophronius Constantinopolim se contulit. Sergius merito timens, 
ne publica de quaestione disputatio suis et Imperatoris con- 
silis impedimenta objiceret, ad Cyrum scripsit, ne imposte- 
rum permitteret ut de una vel duabus Christi operationibus 
sermo institueretur. Attamen certe neque ipsi neque Cyro mens 
erat Theodosianos prohibere, quin facultate ipsis ex pacto facta 
uterentur; secus Concilio Chalcedonensi terga statim vertissent; 
res igitur eo redibat, ut Catholici vetarentur duas Christi ope- 
rationes docere sive unius assertionem reprehendere. Paulo 
post accidit, ut Sophronius Patriarcha Hierosolymitanus elige- 
retur; Sergius vero Honorium I. adire constituit, ut ordina- 
tio ab ipso facta, Pontificis approbatione muniretur. 
. Litteris ad Honorium datis, quae de negotio hucusque ge- 
sta fuerant, satis adeurate exposuit; nimius tamen est in suc- 
cessu Alexandrino praedicando: quippe affirmavit totam ferme 

Aegypti dioecesim (Aegyptum, Libyam et Pentapolim compre- 
hendentem) ad Ecclesiae unitatem rediisse; magna vero Mo- 
nophysitarum per Aegyptum pars unionem fallacem respuebat. 
Unius operationis vocem commendavit sive excusavit , Patres 
aliquos eamdem adhibuisse asseverans; eam tamen inusitatam 
esse et scandalum dare posse non negavit. Attamen, ait, etiam 
duarum operationum dictionem multos scandalizare, utpote apud 
probatos Ecclesiae doctores omnino non occurentem. Praeterea 
ex ea sequeretur duas praedicandas esse voluntates sibi con- 
irarias, quasi humanitas restiterit Verbo Dei passionem pro 
nobis suscepturo. Optimum igitur esse neque de una neque de 
duabus operationibus loqui. Sophronium in id consensisse, de- 
clarationem tamen scriptam petiisse, quae illico ipsi data sit. 
Procul dubio Sophronius promissioni conditiones adjecit ; in- 
super postquam in sedem patriarchalem praeter exspectationem 
elevatus esset, officii ejus erant, ad quae monachus privatus 
non tenebatur. 
Honorius in duas Christi naturas divinam et humanam abs- 
que permixtione et permutatione subsistentes eadem certe sin- 
ceritate ac in unitatem personae credebat. Consectaria autem, 
quae relate ad Christi voluntatem ac operationem ex doctrina 
hac probe intellecta necessario deducuntur, perspecta minime 
habebat, neque lucem afferre valentem reperiit, licet quaestio 
dijudicanda haud omni ex parte nova esset. Nulla quidem tunc 
extabat Ecclesiae definitio, quae geminam in Christo volunta- 
tem confitendam esse verbis expressis ferret; attamen duppli- 
cem in Christo operationem esse duabus naturis respondentem, 
id non solum quoad rem sed etiam quoad verbum definitum 
erat: habebatur enim in Leonis M. ad Flavianum epistola , 
quam omnes decretis Chalcedonensibus assentientes ut genui- 
nae doctrinae de Incarnatione regulam reverebantur. Gum Cy- 
rus Phasidis adhuc Metropolitanus esset, Heraclium Impera- 


lorem monuit, fas non esse prohibere, ne duae post unionem 
(naturarum in Christo) operationes doceantur: etenim Leonem 
in epistola ad Flavianum duas operationes aperte denuntiare. *) 
Revera fecit hoc asserens: « Agit (555) enim utraque for- 
ma cum alterius communione, quod proprium est. » A Cyro 
dictorum veritati non officit, quod a recta sua persuasione 
postmodum defecerit. Jam vero Sergius etsi voluntatis Christi 
mentionem faceret, potissimum tamen de Redemtoris operatio- 
ne egit, totus enim in eo erat, ut conventionem cum Theo- 
dosianis initam tueretur: haec aütem de Christi voluntate ne 
verbum quidem habebat. Pontifici non occultavit , inter ea, 
quae Alexandriae stabilita sint, capitulum (:1«o») de una 
operatione (ap vuos évepysss ) Domini nostri fuisse addidit- 
que, Sophronium contradixisse et asseruisse duas omnino 
operationes Christi Domini tenendas esse. '") Imo ipsum Leo- 
nis locum supra allatum commemoravit, adeo ut Honorium 
de rei statu in errorem induxisse adcusari nequeat. Si utra- 
que forma, quod proprium est, operatur, duplex ergo in Chri- 
sto est operatio utrique naturae respondens. Justam esse con- 
clusionem unicuique praejudiclis non occupato ultro se offert. 


peMansi t. XI. e. 502. 

^") « Ex his autem , quae dicta sunt atque stabilita, unum existit 
capitulum de una operátione Christi magni Dei et salvatoris nostri. 
His ita provenientibus Sophronius venerabilis monachus, qui (ut nunc 
ex auditu didicimus) Hierosolymorum praesul est ordinatus (necdum 
enim hactenus ejus ex more synodica suscepimus) apud Alexandriam 
tunc temporis positus cum praefato sanctissimo papa, quando , sicut 
diximus, admirabilem illam circa eos, qui dndum haeretici fuerant , 
Dei beneplacito unitatem componebat, atque cum eo de eisdem capi- 
tulis pertractabat , adversatus est et contradixit ad unius operationis 
capitulum, duas omnino operationes Christi Dei nostri dignum inquiens 
censeri. » Ap. Mansi lom. XI. c. 544. 

Exinde autem minime sequitur, simpliciores unius operationis 
vocabulo offendi posse, verum ad duas Christi operationes a- 
gnoscendas omnem Catholicum sufficienter instructum obligari. 
Horum tamen rationem neque Honorius, neque secretarius ejus 
habuit. 

Summus Pontifex in epistola sua laudat, novam vocem ( wa. 
évspyes ) , quae simplicioribus scandalo esse possit, a Ser- 
gio prudenter eliminatam esse. Culpam dissidii exorti in So- 
phronium transfert, de quo tamen nihil nisi quod concessio- 
nem Monophysitis factam improbaverit, ipsi relatum erat. *) 
Tum ipsi in eo assentit, quod unam Christi voluntatem con- 
fiteri oporteat, quin ejus de naturae humanae ad divinam re- 
latione dictis commoveretur. Sergius de quaestione, a qua rei 
decernendae summa pendebat, opinionem suam perspicue expo- 
suit. In Christo divinam tantum esse voluntatem asseverat; 
quod humanam habeat, aperte negat. Argumenta depromit ex 
is ipsis Evangelii effatis , quibus duplex Salvatoris voluntas 
'clarissime exprimitur. Deus Verbum ut passio salutifera adim- 
pleretur, voluit; quodsi ergo quis credat Christi humanitatem 
pati noluisse, duos volentes statuit: nam in uno eodemque sub- 
jecto ( b«exsuzse ) duas simul et circa id ipsum contrarias 
existere voluntates prorsus impossibile est. **) Ultima haec sen- 


*) « Scripta fraternitas vestrae suscepimus,per quae contentiones quas- 
dam et novas vocum quaestiones cognovimus introductas per Sophro- 
nium quemdam tunc monachum, nunc vero ex auditu episcopum Hiero- 
solymitanae urbis constitutum adversus fratrem nostrum Cyrum Alexan- 
driae antistitem unam operationem domini nostri Jesu Christi conver- 
sis ex haeresi praedicantem. » Mansi XI. 538. 

'"*) « Similiter autem et duarum operationum diclios multo seandali- 
zet utpote a nullo sanctorum et probabilium ecclesiae institutorum edi- 
ta. Insuper et consequens ei sit praedicare duas voluntatis contrarie- 
tates circa invicem habentes ( evxvries «pos aXnÀx &*ovtx ) tanquam 

lentia verissima est, sed ea Sergius falsa applicatione abuti- 
tur. Non attendebat ad id, quod satis clare expressum est 
verbis: » Non mea, sed tua voluntas fiat! « Qui haecce lo- 
quitur, ea loquendo se determinat juxta voluntatem Patris , 
quae secundum naturam divinam etiam sua ipsius voluntas est, 
el contra voluntatem ut transeat calix, quam secundum natu- 
ram humanam suam item aguoscit. Volens unus est, attamen 
vo Velle, cujus subjectum est, duplex. Quod cum Sergius non 
intelligeret, difficultatem voluntatis humanae negatione evadere 
conatus est. Sicut, ait, in homine corpus ab anima rationali, 
ita in Christo tota ejus humana natura a Verbi deitate regi- 
tur, est a Deo mota (Se»ivasos ) "). Itaque voluntatis et ideo 
animae humanae proprietatem Salvatori abjudicat. Nihilominus 
juxta doctrinam catholicam confitetur, Christum carnem assum- 
sisse rationaliter animatam (vn vospe: dps eyiopevov osg«a). Quum 
igitur Apollinaris commenta amplecti nollet, re penitius con- 
sideraia nihil reliquum habebat , quam tristitiae usque ad 
mortem, quam Dominus in monte Oliveto pati voluit, realita- 
tem inficiari. 

Honorius istam voluntatis unius demonstrationem directe 


Deo quidem Verbo salutarem volente adimpleri passionem, humanitate 
vero ejus obsistente ejus voluntati et resistente et perinde duo con- 
traria volentes (dvo rovs vavavvíx 33 ovvtxs) introducantur: quod impium 
est. Impossibile quippe est in uno eodemque subjacenti duas simul 
et erga hoc ipsum contrarias subsistere voluntates. ("Advvxroy yap &vi 
xal to dut DaowsiDévo dvo G3, XX XUI tXUTOy [evavcí] $osoxyxi: SEX Ux. ) » 

^) « Nunquam intellectualiter animata Domini caro separatim et ex 
appetitu proprio contrario nutui uniti sibi secundum subsistentiam Dei 
Verbi naturalem motum suum effecit sed quando et qualem et quan- 
tam ipse Deus Verbum volebat: et ut planius dicatur, quemadmodum 
corpus nostrum regitur et ornatur et disponitur ab intellectuali et ra- 
tionali anima nostra ita et in Domino mostro tota ejus humana con- 
spersio (2Ae» to av3pdwivov ovt8 cvyxQuex) ab ipsius Verhi deitate sem: 
^er in omnibus mota Deimovibilis (2sox/vn:ov) erat. » Mansi XI. c. 535, 

sallem non adoptavit; longe tamen aberat a perspiciendis eo- 
rum, quae ipsi exposita erant, consectariis. Affirmationi, duas 
in Christo contrarias voluntates esse non posse animum ad- 
vertit ita tamen , ut non consideraret oppositionem inter vo- 
luntatem , ut mundus redimeretur et voluntatem non patiendi 
sed unice respiceret affectuum contrarietatem ex carne adver- 
sus spiritum concupiscente oriundam. Enuntiavit igitur infau- 
stum verbum: « Unam voluntatem fatemur Domini nostri Jesu 
Christi. » Illico effati sensum eo explicat, quod cum Dominus 
naturam nostram sicut ante lapsum erat, assumserit, alia lex 
vel diversa voluntas non fuerit in membris ejus. " S. Paulus 
autem asserit quidem , quod aliam in membris suis legem , 
non autem quod aliam in eis voluntatem sentiat. Prout natura 
rationalis absque volendi facultate nec cogitari potest, ita et 
una eademque naturá rationalis, quae duas habeat voluntates, 
cogitari nequit. Unam ergo homo voluntatem habet, sed inter 
legis divinae praecepta et concupiscentiae impetum medius 
quasi consistit, necessitate ei imposita, ut Dei amorem sive 
concupiscentiae servitium eligat. Hanc appetitionum discordan- 
üium pugnam Apostolus describit. Quod Jesus Christus natu- 
ram humanam, qualis ante lapsum erat, assumserit, omnino 
verum est sed ut ejus ad peccatum ratio significetur, id di- 
xisse non satis est. Quamvis Adamus in sanctitate ac justitia 
creatus esset, fleri tamen poterat, ut desiderium ab amore 


^) « Unde et unam voluntatem fatemur domini nostri Jesu Christi, 
quia profecto a divinitate assumta est nostra natura, non culpa, illa 
profecto, quae ante peccatum creata est, non quae post praevaricatio- 
nem vitiata. — Non est itaque assumta, sicut praefati sumus a Salva- 
tore vitiata natura, quae repugnaret legi mentis ejus, sed venit quae- 
rere et salvare quod perierat, id est, vitiatam humani generis natu- 
ram. Nam lex alia in membris aut voluntas diversa non fuit vel con- 
traria Salvatori, quia super legem matus est humanae conditionis, » 
Mansi XI. c. 539. 


zb 1t Mess 

Dei alienum in eo excitaretur, imo Dei amore superius se exhi- 
beret, factumque est: ideo natura filii irae sumus, sed et gratia 
cohaeredes Filii Dei. Cum autem in Christo voluntas humanae 
naturae cum divina hypostatice unitae a persona Verbi incarnati 
Patris ad electionem faciendam determinetur, voluntatis humanae 
cum voluntate consensus ne in dubium quidem vocari potest. 
Attamen voluntas Patris, Filii et Spiritus Sancti una eademque 
est, humana itaque Salvatoris voluntas cum ea, quae ad di- 
vinam ejus naturam pertinet, ommi tentatione interna. seclusa 
perfectissime continuoque consentit. Quodsi Honorius consen- 
sionem hane praedicavisset eo ejus respectu humanam et di- 
vinam Redemtoris voluntatem unam dixisset, nihil, quod re- 
prehenderetur, fuisset. Attamen si consensus hicce mentis ejus 
aciem perstrinxisset, necessario eo pervenisset, ut distinctionis 
inter voluntates sibi assentientes conscientiam claram haberet: 
quo casu non agnoscere non potuisset, Christum quia naturas 
duas etiam voluntates duas habere. Eo tamen non pervenit 
atque de una, quam confitendum ducit, voluntate id unum 
dubio caret, quod sub ea voluntatem, contra quam caro non 
concupisceret, intellexerit. 

Divina eloquia unius voluntatis assertioni tam manifeste 
contraria Honorius non tacitus quidem praeteriit sed cuncta, 
quae divinam et humanam Domini voluntatem discernere ju- 
bent, ad humanitatis assumtae dispensationem seu oeconomiam 
refert, igitur ex accomodatione ad necessitates nostras expli- 
cat. Isia propter nos, ait, dicta sunt, pius magister exem- 
plum nobis, quod sequeremur, dedit et discipulos docuit non 
suam sed Domini voluntatem facere. *) Num vero Christus, 


*) « Et si quidem scriptum est: » Non veni facere voluntatem meam, 
sed ejus qui misit me, Patris. » Et: « Non quod ego volo, sed quod 
tu vis Pater » et alia hujusmodi, non sunt haec diversae voluntatis, 

cum in monte Oliveti moereret et angeretur vere vel ad speciem 
tantum passus est? Et quomodo haec vere pati potuit, si im- 
minentem passionem non ceu malum, a quo liberari deside- 
rabat, intimo corde sentiebat? Hano quaestionem Honorius sibi 
non proposuit et distinctionem inter voluntatem et voluntatis 
determinationem ipse non magis quam Sergius assecutus est. 

Rem denique, de qua proxime agebatur, adiens ostendit , 
se non intellexisse , quid per veraz» Significaretur. Ex sa- 
cris Scripturis , inquit, non didicimus Christum et Sanctum 
ejus Spiritum unam aut duas operationes habere sed « mul- 
tiformiter cognovimus operatum. » Operum scilicet Salvatoris 
diversitatem confundit cum differentia inter duas naturas, quae. 
in iis secundum proprietatem suam'operantur. Tandem caven- 
dum esse declarat, ne vocum novitatibus scandalum excitetur: 
ergo nec duas dicendas esse operationes, quod parvuli Nesto- 
rianum putare possint, neque unam, ne obtusis auribus id 
Eutychianum videatur. Ad Sergium vero conversus edixit; 
« Haec nobiscum fraternitas vestra praedicet sicut et nos 
vobiscum communiter praedicamus. » Sergius absque ambigui- 
tate enuntiaverat, duabus Christi operationibus admissis neces- 
se fore et duas Christi voluntates, divinam et humanam prae- 
dicare: quod omnino rejiciendum sit. Hoc non obstante Pon- 
üfex prohibitioni de una vel duabus Christi operationibus lo- 
quendi plenissime consensit: quod idem secunda epistola ad 
Sergium data fecit, etsi tunc litterae synodales, quibus So- 
phronius doctrinam de gemina Christi operatione ac voluntate 
dilucide ac solide explanavit, Romam allatae jam fuerint. Imo 
in altera hae ad Sergium epistola asseritur ineptum esse ar- 


sed dispensationis humanitatis assumptae. Ista enim propter nos dieta. 
sunt, quibus dedit exemplum, ut sequamur vestigia ejus, pius magi- 
ster discipulos imbuens, ut non suam unusquisque nostrum, sed po- 
tius domini in omnibus praeferat voluntatem. » Mans. XI. c. 039. 544. 

bitrari Christum unius operationis vel duarum esse vel fuisse: 
quod eo majoris est ponderis, quia Honorius intermedio tem- 
pore didicerat, per ivpysa» operationem naturae propriam de- 
signari et nihilominus conclusionem: « si duae in Christo na- 
turae, ergo et duae operationes « non admisit, sed ineptam 
declaravit. *) In eumdem sensum ad Cyrum et Sophronium 
scripsit, ita ut nihil, quod in eo esset, omiserit ad silentium 
de una vel gemina Christi operatione cunctis imponendum **). 

Asseverare quod Honorius epistolas illas ut persona privata 
scripserit, historiam ignorare est vel ejus ignorantiam fingere. 
Sergius Pontifici rei gravitatem nullatenus celaverat. Agebatur 
de maxima Aegypti dioecesi ad fldei unitatem et Ecclesiae 
communionem reducenda. Res non tam longe ac Sergius in- 
nuit, processerat, numerosissimi tamen Theodosiani erant et 
certe cum ipse tum Imperator spem foverunt, fore ut reliquae 
Monophysitarum seetae Theodosianorum exemplum imitarentur. 
Quaerebatur autem, utrum, quae Monophysitis concessa sint, 
cum fide catholica componi queant? Affirmabat hoc Patriarcha 
Alexandrinus, alias articulos illos non edidisset: Gonstantino- 
politanus laudibus unioni impertitis haud obscure ostendit in 
eadem se opinione esse. Hierosolymitanus vero contrariam e- 
nuit sententiam: ita ut dissidium inter catholicos ipsos immi- 


^ « Nam qui haec dicunt, quid aliud nisi juxta unius vel geminae 
naturae Christi Dei vocabulum ita et operationem unam vel geminam 
suspieantur? Super quod clara sunt divina testimonia, Unius autem 
operationis vel duarum esse vel fuisse mediatorem Dei et hominum 
Dominum Jesum Christum sentire et promere, satis ineptum est. » 
Mans xc. 579. | 

. ^) «Seribentes etiam communibus fratribus Cyro et Sophronio An- 
tistitibus, ne novae vocis id est unius vel geminae operationis voca- 
bulo insistere vel immorari videantur: sed abrasa hujusmodi novae 
vocis appellatione unum Christum dominum nobiscum in utrisque na- 
turis divina. vel humana praedicent operationem, » Mans. XI, c. 982. 

neret. Silentium a Sergio imperatum vel ideo Pontifici su- 
spectum videri debebat, quoniam de conditione, sub qua Mo- 
nophysitae Concilio Chalcedonensi accesserant, certior reddi- 
tus erat. Insuper ipsum latere non poterat, Sergium ejus as- 
sensum poscere ut eodem, si opus fuerit, contra Sophronium 
ejusque sensa sequentes uteretur et ipsum hoc eveniente casu 
ad Sedis romanae auctoritatem provocaturum esse, non ad pri- 
vatam Honorii opinionem. Itaque in epistola ad Sergium tam 
parum quam in litteris, quas ad Sophronium de mentione u- 
nius vel geminae operationis supprimenda scripsit , hominis 
privati personam egit. Geterum epistolam toties. memoratam 
non ipse exaravit, sed virum, qui Romae tuno praecipua do- 
ctrinae laude gaudebat, Joannem Symponem Abbatem ad eam 
componendam elegit. Vix igitur Honorius in negotio pertrac- 
tandb leviorés animi fuit; Joannes vero fama profecto minor. 

*t3ententia in Elonorium. lata. 


Quid igitur de Honorio sentiendum? An haereticis est an- 
numerandus? Concilium universale sextum hano in eum tulit 
sententiam: « Cum his vero simul projici a sancta Dei Eccle- 
sia simulque anathematizari praevidimus et Honorium, qui fue- 
rat Papa antiquae Romae, eo quod invenimus per scripta , 
quae ab eo facta sunt ad Sergium, quia in omnibus ejus men- 
iem secutus est et impia dogmata confirmavit. « Verum prius- 
quam ejus personam condemnaret , ejus ad Sergium epistola 
in examen vocavit et hisce verbis reprobavit: » Similiter au- 
tem (retractantes) et epistolam ab illo, id est Honorio , re- 
scriptam ad eumdem Sergium, hasque invenientes omnino a- 
lienas existere ab apostolicis dogmatibus et a definitionibus 
sanctorum conciliorum et cunctorum probabilium patrum, se- 
qui vero falsas doctrinas haereticorum: eas omnimodo abjici- 
mus et tanquam animae noxias exsecramur. « An Concilium 
hoc in judicio erravit? Non levis inde difficultas oriretur; quip- 
pe tum eventu comprobatum esset accidere posse, ut scriptum 
quod Ecclesia universa tanquam rectae fidei contrarium reje- 
cerit, ab omni errore immune sit. Attamen non erravit; in- 
dubium enim est, Honorium doctrinae, quam Sergius litteris 
ad eum directis exposuit , diserte assensisse, pariterque con- 
sat, eam re haud discrepavisse ab ea, quam Ecthesis anno 
638 promulgata continet. Ecthesis quidem unam Christi vo- 


EU B CEN 


luntatem confiteri jubet; quod autem voluntatem unam. dicere 

oporteat, quoniam duarum voluntatum assertio rectae fidei re- 

pugnet, jam in Sergii ad Pontificem epistola luculenter enun- 

tiatur. Factum igitur, quod Patres Constantinopolitani afferunt, 

veritate nititur et ejus caussa Honorii epistolam rejecerunt ef. 

ipsum inter haereticos recensuerunt. Duas esse Christi naturas 

Honorii litteris clare edicitur, non clarius tamen quam in Ec- 
thesi, quae hac de re copiose ac omnino secundum Patrum 

Chalcedonensium definitionem disserit. Praemissis consentire , 

justam vero conclusionem rejicere doctrinae Monotheleticae 
proprium erat: nam ex compromisso cum Monophysitis inito 

originem duxit. 

Nono jam saeculo Anastasius Bibliothecarius Concilii judi- 
cio opposuit, haereticum non haberi absque contentiosa perti- 
nacia, cujus Honorius reus non fuerit. Patres Constantinopo- 
litani, qui magna moderatione procedebant, vivorum nullum 
ut haeresis reum condemnaverunt, nisi iterata meliora eum 
docendi conamina in irritum cecidissent. Mortuorum autem 
. judicia agentes aliam quam culpae moralis normam secuti sunt. 
Hos, qui muneris sui ratione ad fidem custodiendam obstricti 
errorem , ad quem exterminandum Synodus congregata erat, 
propagaverant vel approbaverant, ceu indignos , quorum me- 
moria inter defunctos fidelium principes et patres recoleretur, 
solemni sententia notaverunt, quin tamen decernere vellent , 
quatenus Spiritui Sancto pertinaces restiterint.Etiam de Theodo- 
ro Episcopo Pharanitano non praesto erant, propter quae conten- 
liosae pertinaciae reus denuntiaretur. Epistolae Sergii probare 
conantis unam Christi operationem voluntatemque salva fide ca- 
tholica doceri posse assentiens respondit, errorem novum duo- 
bus scriptis commendavit et ante disceptationis initia diem suam 
obiit. Sed a Monotheletis, quibus pauci erant scriptores, in- 
ter doctores suos, a Catholicis inter calamitatum suarum au- 

tóres crebro nominabatur: idcirco commemoratione ecclesiastica 
indignis adjudicatus est. Ast multo frequentius Monotheletae 
nomen Honori invocabant: nam ex ejus epistola ipsis licuit 
Joannis IV. et Martini I. judiciis auctoritatem Pontificis Ro- 
mani opponere: quapropter necessarium videbatur nec ejus me- 
moriae parcere. Gerte autem Patrum non fuit voluntas de men- 
te, qua epistolam dederat, sententiam ferre. 

His perpensis sancta Sedes Honorii condemnationi assensit 
et Leo II. litteris, quae Concilio terminato seribendae erant, 
Honorii gesta acriter perstrinxit. Ad Constantinum IV. Pogo- 
natum de eo scripsit: « qui hanc apostolicam Ecclesiam non 
apostolicae traditionis doctrina lustravit, sed profana traditio- 
ne immaculatam fidem subvertere conatus est. » (In graeca 
lamen versione legitur «psy dpnos » concessit , et textus lati- 
nus, qualem nos eum habemus , non originarius sed ex ver- 
sione graeca translatus esse videtur). In epistola ad Erwigum 
Visigothorum regem Leo IL. (vel Benedictus II. cui nonnulli 
has litteras tribuunt): « Honorius Romanus, ait, qui immacu- 
latam traditionis regulam , quam a praedecessoribus suis ac- 
cepit, maculari consensit » Usque ad saeculi undecimi finem u- 
nusquisque Pontifex in fidei professione, quae munus apostoli- 
cum adeunti edenda erat,Honorio anathema solemniter dixit. In 
recensione haereticorum a Conciliis universalibus damnatorum 
dicitur: « una cum Honorio, qui pravis eorum assertionibus fo- 
mentum impendit, » et ea absoluta additur: « Propterea quos- 
quos vel quaequae haec sanota universalia Concilia abjecerunt, 
simili etiam nos condemnatione percellimus anathematis. » *) 
Synodus universalis septima et octava cum Monotheletarum pro- 
scriptione sententiam simul in Honorium latam iteraverunt. In 
breviario romano decimo sexto adhuc saeculo damnationis hu- 


^) Lib. diurn. Paris 1869 p. 198, 201, 

jus memoria conservabatur; in editione anno 1520 facta die 26. 
Junii in festo S. Leonis II. legitur : « Iu qua synodo con- 
demnati sunt Sergius, Cyrus, Honorius, Pyrrhus, Paulus et 
Petrus nec non et Macarius cum discipulo suo Stephano, sed 
et Polychronius et Simon, qui unam voluntatem et operatio- 
nem in Domino Jesu Christo dixerunt et praedicaverunt. » 
Honorius itaque de quaestione fidei, quae orientem Chri-- 
stianum vehementer tunc adhuc movebat, de Incarnatione sci- 
licet, munere Pontificio fungens definitionem emisit, quae emen- 
datione summopere profecto indigebat et ad plurimos in no- 
vam tentationem inducendos multum contribuit. Commonsirant 
istud documenta authentica , sententia a Concilio sexto lata , 
successorum, quoque ejus litterae ac fidei professio ac id unum 
ad quaestionem, qua occupamur, pertinet. Non immerito vero 
supponitur , Honorium etsi ex scientiae ac circumspeotionis 
defectu erraverit, intentione tamen cathedra, qua sedit , non 
indigna ductum fuisse. Ast summi Pontifices ipsi judicaverunt, 
impossibile haud esse ut successorum quidam haeresi proprie 
tali maculetur. Symmachus a clericis senatoribusque romanis 
non paucis plurium delictorum accusabatur , nominatim quod 
bona ecclesiae dilapidaverit, adulteriumque commiserit argue- 
batur. Gum tumultibus inde exortis pax publica graviter per- 
turbaretur , Theodericus rex magnum Episcoporum numerum 
ad litem dirimendam Romam vocavit. Sex (vel septem) ea de 
caussa Synodi celebratae sunt. Earum ultima anno 504 habita 
Antistites ducenti duodecim congregati erant, quibus approban- 
libus Symmachus enuntiavit: « Est enim a multis praedeces- 
soribus nostris synodaliter decretum atque firmatum, ut oves, 
quae pastori suo commissae fuerint , eum nec reprehendere , 
nisi a recta fide exorbitaverit, praesumant, nec ullatenus pro 
quacunque re alia nisi pro sua injustitia accusare audeant.» *). 


Mansi: VIIT, e. 291; 

Hadrianus II. anno 869 in Concilio Romae in Basilica S. Pe- 
iri celebrato, cui Basilii I. Imperatoris et Ignatii Patriarchae 
Gonstantinopolitani legati intererant, edixit, procedi posse con- 
ira Pontificem Romanum de haeresi adcusatum : « Romanum 
Pontificem de omnium ecclesiarum praesulibus judicasse legi- 
mus; de eo vero quemquam judicasse non legimus. Licet enim 
Honorio ab orientalibus post mortem anathema sit dictum , 
sciendum tamen est, quia fuerat de haeresi accusatus, propter 
quam solam licitum est minoribus majorum suorum motibus 
resistendi vel pravos sensus libere respuendi. » *). 

Legum ecclesiasticarum collectio et ex parte commentatio , 
quae decretum Gratiani adpellari consuevit , paulo post an- 
num 1150 comparuit et nova per eam studiorum juris cano- 
nici periodo coepta per omne aevum medium magna auctori- 
tate pollebat. Gratianus firmissime tenens, Papam a nemine 
judicari posse, casu tamen, quo fors a fide aberret, exceptio- 
nem admittit. « Si Papa suae et fraternae salutis negligens 
deprehenditur, inutilis et remissus in operibus suis, et insu- 
per in bono faciturnus, quod magis officit sibi , et omnibus, 
nihilominus, innumerabiles populos catervatim secum ducit pri- 
mo mancipio gehennae, cum ipso plagis multis in aeternum 
vapulaturos, hujus culpas isthic redarguere praesumit morta- 
lium nullus: quia cunctos ipse judicaturus a nemine est ju- 
dicandus nisi deprehendatur a fide devius. » *") Sed et In- 
nocentius IIT., cujus profecto jurium Pontificiorum aestimatio 
justo minor non extitit, de semetipso et proin de quovis Pon- 
lifice asserit: « In tantum fides mihi necessaria est, ut cum 
in caeteris peccatis Deum judicem habeam, propter peccatum, 
quod in fide committitur, possim ab Ecclesia judicari.» **") 


^) Mans. XVI. c. 125. 
BEDS I dist XI. cap. 6. 
^^") Serm. II. in consecrat. Pontif. 

Eadem alio loco repetit: « Propter causam fornicationis Ec- 
clesia Romana posset dimittere Romanum Pontificem. Fornica- 
lionem non dico carnalem, sed spiritualem, quia non est car- 
nale sed spirituale conjugium, id est propter infidelitatis er- 
rorem , quia qui non credit , jam judicatus est. » *) Ejus 
vestigia sequens Innocentius IV. in decretalium Commentario, 
quem Sedem jam apostolicam tenens conscripsit , fleri posse 
putavit , ut Papa quidpiam fidel contrarium praecipiat. Obe- 
dientiam enim mandatis Pontificiis postulat: « nisi mandatum 
haeresim contineret , quia tunc esset peccatum , vel nisi ex 
praecepto injusto vehementer praesumeretur statum Ecclesiae 
iurbari, vel etiam forte alia mala ventura esse , quia tunc 
peccat obediendo , cum debeat futura mala praecavere , non 
juvare. » **) Hie erat sensus potentissimorum Pontificum , 
qui principatum societatis Christianae per totam Europam te- 
nebant. 


^) Serm. III. in consecrat. Pontif. 
^*) In lib. V. decretal. tit. 39 cap: 44. 

Quorumdam. F'ontificum de ministro 
ftSacram enti ordinis sensa. 


S. Stephanus I. rectam de baptismi ministri doctrinam ad- 
versus nimia haeresim propellendi studia constantissime susti- 
nuit: quo optime de Ecclesia meritus est. Non eadem constan- 
tia summi Pontifices doctrinam catholicam de ministro Sacra- 
menti ordinis tenuerunt: nam plures eorum decretis et actis 
monstraverunt, se credere Sacramentum ordinis a virtute mi- 
nistri pendere. Post Pauli I. mortem Toto dux Nepesinus ar- 
mata manu patriarchio. Lateranensi potitus est atque effecit, ut 
frater ejus Constantinus jn sacris nondum constitutus Pontifex 
proclamaretur. Episcopi Cardinales Portuensis, Praenestinus 
et Albanus sacros ordines rite sed interstitiis neglectis ei con- 
tulerunt. Cum per traedecim menses in cathedra S. Petri se- 
disset, adversa pars praevaluit; Toto dimicans occubuit, Con- 
stantinus captus oculisque privatus est. Quo facto clerus ro- 
manus Stephanum presbyterum Pontificem elegit. Ad turbas 
componendas Stephanus III. mense Aprili 169 Synodum ce- 
lebravit, in qua de sacramentis a Constantino dispensatis sta- 
tutum est: « Decernimus ut Episcopi, quos consecravit , si- 
quidem presbyteri ante fuerunt aut diaconi in eodem prisli- 
no honore revertantur et postmodum facto more solito decreto 
electionis eorum ad Sedem apostolicam cum plebe atque de- 
creto ad consecrandum veniant ef consecrationem a nostro À- 

postolico suscipiant ac si primum fuissent minime ordinati. Sed 
et qui alia in sacris officiis isdem Constantinus peregit , prae- 
ter tantummodo baptismum omnia iterentur. » *) 

Nicolai I. et Hadriani II. de rebus Photianis litteras per- 
pendenti vix dubitare licet, eos Photii ordinationem non solum | 
ilicitam et sm ecclesiam Constantinopolitanam regendi jus 
nullatenus inferentem sed etiam irritam censuisse.Joannes VIII. 
post Ignatii mortem Photium sub conditionibus, quas vafer 
homo elusit, Patriarcham Constantinopolitanum agnovit et cuu 
ejus ordinatione ordines ab ipso collatos validos judicavit. Ma- 
nifesta autem et maxima erant scandala, quae error circa mi- 
strum Sacramenti ordinis post Formosi necem excitavit. For- 
mosus episcopus Portuensis a Joanne VIII., cui in rebus poli- 
licis adversabatur , degradatus et ad laicorum communionem 
redactus, ast a Marino I. in integrum restitutus et post Ste- 
phani VI. obitum Pontifex electus est. Anno 896 praevalente 
Lamberti Spoletani factione occisus est et Stephanus VII. vir 
Spoletanis deditissimus in ejus cadaver saeviit et ordines sa- 
cros ab ipso collatos irritos declaravit. Eos validos esse Joan- 
nes IX. merito decrevit; at Sergius III. Stephano VII. assen- 
sit. Synodo habita constituit Formosi ordinationes nullas esse 
et exegit ut ab eo promoti ordinationem iterari sinerent. Mul- 
tis jure resistentibus et dubiis de sacramentorum valore po- 
puli animos perturbantibus turbae magnae et variare exortae 
sunt. 

Leo IX. credidit simoniacos sacramentum ordinis valide 
dispensare non posse et ab iis ordinatos reordinavit. Sanotus 
erat vir; hac tamen in re abripi se passus est simoniacae la- 
bis detestatione ac consiliis virorum , quorum zelus justos li- 
mites praetergressus fuerat. Urbanus II. in synodo Piacentina 


^) Goncil. Lateran. Mansi XII. c. 719, 720. 

ordinationes , quas Guibertus Ravennatensis post excommuni- 
cationis sententiam a Gregorio VII. in eum latam peregerat. 
irritas declaravit: quod asseclis Guiberti ansam dedit, Ponti- 
ficem synodique Patres haeresis adcusare. Paulus IV. in bulla 
« Gum ex apostolatus officio » constituit: si ullo unquam tem- 
pore apparuerit aliquem. Episcopum , Archiepiscopum , Cardi- 
nalem seu etiam Romanum Pontificem ante ejus promotionem 
a fide catholica deviasse seu schisma incurrisse nullam eos in 
Spiritualibus vel temporalibus administrandi facultatem acce- 
pisse « sed omnia et singula per eos quomodolibet dicta, fa- 
eta, gesta et administrata ac inde secuta viribus careant. » 
Expressiones adeo generales sunt, ut exceptionem vix admit- 
tant et « administrata » ad sacramentorum dispensationem me- 
rito refertur: quamobrem difficile est negare Pauli IV. mentem 
fuisse etiam ordinationes ab ejusmodi Episcopo sive Pontifice 
peractas invalidas declarare. Cum autem acerbissimum, quem 
bulla supponebat, eventum Deus nunquam admiserit, de prae- 
scriptione hac cxecutioni mandanda nunquam agebatur. 


P 


I^ontificum medio aevo in reges 
et regna potestas. 


Non tantum de credendis sed etiam de diligendis et agen- 
dis Spiritus Sanctus per Apostolos Ecclesiae regulas tradidit, 
quas fidelis custos conservat. Liberum arbitrium ideo nobis 
est, quoniam ad amandum vocati sumus : unde aliam nequit 
habere legem quam diligendi Deum et creaturas ejus imaginem 
referentes. Sanctas veritates, quae ex amoris praecepto prout 
e sole radii emanant recti ac pulchri sensus origines ducesque, 
Pontiflees Romani nunquam non. eximia cura praedicaverunt 
et defenderunt ; ast jura adversus potestatem civilem , quae 
peculiaribus rerum adjunctis conspirantibus adquisiverunt, S. 
Petro a Christo collata esse putaverunt: ex quo sequeretur obli- 
gationes juribus his respondentes principibus populisque a di- 
vino Ecclesiae fundatore impositas esse. 

Quum Gregorius VII. anno 1017 Henricum Iv. deponeret, 
praesumsit populi Christiani principem excommunicationis sen- 
tentia, qua feritum fideles vitare debeant, ad imperii jura exer- 
cendum inhabilem reddi. Novum hoc erat. Henricus vero in- 
dignus magni patris filius moribus corruptis, simoniacis ipsius 
et aulicorum facinoribus et proterva demum Pontificis deposi- 
lione bonorum omnium indignationem contraxerat et rebellio- 
ne Saxonum , quorum animum clades ad Unstrut flumen ac- 
cepta non fregit, iras vero auxit, in summum periculum ad- 

ductus est. Insuper sententia in eum lata intime cohaerebat 
cum diuturna contra simoniacos et sacerdotes concubinarios 
pugna, cujus signiferum Hildebrandus jam ex Leonis IX. tem- 
poribus se praebebat. piissimo quoque comprobante et prospe- 
rum el adprecante successum. Hisce concurrentibus factum est, 
ut Pontificis de Henrico judicio plurimi adplauderent, animos- 
que occuparet persuasio, Ecclesiae communione indignum nec 
dignum esse, qui Christianis imperaret: in quo Gregorius VII. 
ingentis, quam suscepit, luctae praecipuam collocabat spem, 
praecipua habebat auxilia. Armis cum  confligeretur inferior 
discessit et in exilio obiit; sed novi rerum ordinis species ani- 
mo ejus formata victoriam reportavit. Verissime moriens dixit: 
Dilexi justitiam et iniquitatem odio habui. In opere, quod 
ingenii superioris ope aggressus est, intima justitiae caussam 
se agere conscientia eum sustinuit: quod cum populi Christiani 
non addubitarent, ea, quae summis Pontificibus adversus prin- 
cipes civiles attribuit, jure publico gentium occidentalium re- 
cepta et stabilita sunt. 

Nec tamen in Gregorii gestis successibusque obliviscendum 
est, eum bona fide et cunctis consentientibus credidisse Con- 
stantinum Magnum Silvestro et successoribus ejus totam Italiam 
cum insulis dono dedisse. Cuivis rerum saeculi quarti modice 
perito patet, famosam Constantini donationem confictam esse 
et quidem a viro posterioris multum .aevi; tunc autem neque 
clerici neque laici, neque Graeci neque Latini eam genuinam 
esse addubitabant et cum leges romanae clero novae Romae 
(Gonstantinopolis; eadem ac antiquae jura et privilegia decer- 
nerent, Georgius Balsamon ejus versionem canonum collectioni 
ab eo adornatse inseruit, non quod putaret fore Imperatorem 
Byzantinum Patriarchae Thraciam sive quasdam Asiae minoris 
provincias donaturum, sed quoniam documentum adulterinum 
multa enumerabat privilegia et ornamenta, quae Constantinus 

clero romano concesserit. Quapropter Gregorius VII. persua- 
sum habebat Italiae et insularum principatum ipsi de jure com- 
petere. Praeterea opinabatur, jure antiquo, cujus exercitium 
diu neglectum fuerit, omnem Hispaniam superiori sanctae Se- 
dis dominio subesse. Facile intelligitur, haec opinantis alium 
fuisse de sua ad reges ratione sensum ac si documentis emen- 
tiis deceptus non esset. ^ 
Saeculo duodecimo non multum adulto jam apud universas 
occidentis Christiani gentes constabat, Pontifici jus esse in prin- 
cipes, monita et praecepta ejus negligentes non tantum excom- 
munieationis sed etiam depositionis sententiam ferre et vasal- 
los eorum a fidelitatis juramento absolvere. Reges jus ipsum 
non inficiabantur sed promtissimo animo agnoscebant, quoties 
in ipsorum commodum verterent, quae ejus titulo decerneren- 
tur. Philippus II. Augustus indubium habuit Pontifici jus esse 
Angliam ipsi conferre, sed postquam Joannes sine terra sane- 
tae Sedis vasallum se professus erat, praedam dimittere noluit. 
Grande quid et miratu dignum est Pontificis haec in reges et 
regna potestas et quamvis umbra luci non defuerit, magna ta- 
men inde in populos beneficia derivata sunt. Originem duxit 
ex efficaci Christianorum convictione sempiterna temporalibus, 
coelestia terrenis majora esse eamque confirmabat et alebat ; 
sed et murus erat injustitiae ac feroci forlioris libidini oppo- 
situs. Si dissentiant, qui superiorem in terris non habent, per- 
raro justi et aequi sensus, saepe saepius vis praepollens litem 
dirimit; itaque in tribunali super potentes terrae exaltato, ut 
effrenis libidinis ausibus arctiores limites ponat, nihil profecto 
est , quod juris ordinem violet seu aequi et justi amantibus 
conquerendi materiam praebeat. Quando summo Eocclesiae re- 
ctori facultas datur contra regem religioni et justitiae inimi- 
cum societatis Christianae nomine jus inculpatae tutelae exer- 
cendi, principibus quoque saecularibus multo melius consulitur 

quam sodalitatibus secretis plebisque artificiose concitatae tur- 
bis de eis judicantibus. 

Praeterea Pontifices eo tempore , quo ipsorum in tempora- 
libus potestas maxima erat eta nemine in dubium vocabatur, 
intimo rationis Deo et Ecclesiae ab iis reddendae conscien- 
tia agebantur et cum de regibus judicarent, persuasum habe- 
bant, non tantum fide catholica sed etiam disciplina universa- 
lis Ecclesiae potestati eorum limites positos esse. Cum Philip- 
pus II. Franciae rex ab Innocentio III. peteret, ut impedi- 
mentum consanguinitatis , quod matrimonio ab eo contracto 
obstabat, dispensatione indulta tolleret , Pontifex ipsi respon- 
dit: « Si super hoc absque generalis deliberatione concilii de- 
terminare aliquid tentaremus, praeter divinam offensam et mun- 
danam infamiam, quam eo possemus incurrere, forsan ordinis 
et officii nobis periculum immineret, cum contra praemissam 
veritatis sententiam nostra non possit auctoritas dispensare. » *) 
Casus, quibus ex Innocentii IV. sententia summo Pontifici ob- 
temperatio non debetur, supra attulimus. 

Verumtamen ut ejusmodi jus publicum stabiliri et in usum 
deduci posset, omnino quidem requierebatur vivae fidei vigor, 
quo aevum illud conspicuum erat, at non sufficiebat. Accede- 
ret necesse erat ea, quae tunc extitit, rerum civilium consti- 
tutio. Non tantae antiquitatis erat; etenim peculiaris vasallo- 
rum ad principem et populum ratio, quae medii aevi strictiori 
sensu sumti proprietatem efficit, non nisi post Carolum Magnum 
evolvi coepit. Quae temporibus mutatis instituta et confirmata, 
temporibus denuo mutationem subeuntibus infirmata et abroga- 
ta sunt. Ab aequitate alienum est, summis Pontificibus culpae 
dare, quod potestatem in reges et regna adquisitam tueri co- 
nati sint, quippe eis ad fidei et morum integritatem conser- 
vandam praesidia multifaria exhibebat. Olim autem non ocon- 


^) Innocent. IIT. epist. |. 15. ep. 106. 

cedebant eam ex institutionibus humanis vicissitudini obnoxiis 
originem traxisse, sed a Christo Domino eis collatum esse af- 
firmabant. Gregorius VII. palam enuntiavit , jus reges depo- 
nendi consectarium esse potestatis ligandi et solvendi, oves 
agnosque pascendi S. Petro diviitus iraditae. Successores 
ipsius | hac in sententia comprehensa explicantes jus de rebus 
tempottibus cunctis ratione peccati praecipiendi et judicandi , 
proin de temporalibus disponendi quatenus ad peccatum prae- 
pediendum sive reprimendum necessarium foret , tamquam a 
Filio Dei collatum ad se vocabant. Asserebant igitur , Domi- 
num S. Petro et ejus in locum succedentibus duos tradidisse 
gladios, alterum spiritualem, quem ipsi gererent, alterum ma- 
terialem , quem principes et milites secundum eorum manda- 
tum pro Ecclesia gerere deberent. Haec rei summam quod at- 
üinet jam S. Bernardus edixit, et Pontifices non solum eorum 
ad normam egerunt sed ea claris quoque verbis publice an- 
nuntiaverunt, praesertim Innocentius III. et explicatius adhuc 
Gregorius IX. Attamen Bonifacius VIII. hanc Pontificiae po- 
testatis ad civilem rationem solemni constitutione promulgavit 
et fidelibus cunctis amplectendam proposuit. 

Dissensio inter eum et Philippum Pulchrum non recens erat, 
nec ad singula tantum referebatur facta , sed circa ipsa res 
civiles regendi principia disceptatio versabatur. Philippus nullam 
non occasionem arripuit ad Pontifici inculcandum, se in rebus 
temporalibus Deo soli subesse. Anno 1297 legati Pontificii 
antequam decretum de induciis cum Anglis ineundis publica- 
rent, actis inserere debuerunt explicitam hano protestationem: 
« Regimen in temporalibus regni sui ad ipsum regem solum 
et neminem alium pertinere, seque in eo neminem superiorem 
recognoscere nec habere, nec se intendere supponere vel su- 
bjicere modo quocumque viventi alicui super rebus pertinen- 
tibus ad temporale regimen regni, ac postea: quatenus autem 

ipsius tangit animam et ad spiritualitatem attinet , idem rex 
praedecessorum suorum sequens vestigia, paratus ost monitio- 
nibus et praeceptis Sedis apostolicae devote ac humiliter obe- 
dire, in quantum tenetur et debet, et tanquam verus et de- 
votus filius Sedis ipsius et sanctae matris Ecclesiae reveren- 
tiam observare. » *) Clara haec erant, neque Pontificem du- 
bitare sinebant, quin Franciae rex gladium materialem spiri- 
iuali subjectum esse inficiaretur. Bonifacius contra instabat, 
Philippum prout principes omnes Sedi apostolicae ratione pec- 
cati etiam in rebus temporalibus subjectum esse: de quo eum 
in litteris apostolicis « Ausculta fili » minis additis commo- 
 muit. Quo facto rex Pontificem in comitiis regni accusavit , 
quod praetenderet regnum Franciae ejus dominio subjectum 
esse. Episcopi Pontificem obtestati sunt , ut concordiae cum 
rege restituendae provideret, nobiles ad Cardinales acrem de- 
derunt epistolam, status tertii litterae perierunt, sed indubium 
est, quod mitiores non fuerint. Ut animi in Pontificem exa- 
cerbarentur , litteris « Ausculta fili » supposita est epistola 
imperiosa aeque ac brevis, addita responsione, in qua regem 
ludibrio Pontificem habere fingebatur, utpote ita eum alloquen- 
tem: « Sciat maxima tua fatuitas. » Adulterinae hae scriptio- 
nes per Galliam diffusae et in Italiam quoque allatae sunt. 
In tanta dissidii vehementia et Synodo Romae celebrata Do- 
nifacius bullam « Unam sanctam » publicavit, cujus finis re- 
rum adjuncta consideranti non evidens esse non potest. Sub- 
jectionem Pontifici debitam accurate determinare et fideles 
omnes ad eam praestandam teneri decernere voluit. De Pon- 


^) Cum dictas litteras praesentaremus dicto regi legendas, idem rex 
in continenti antequam litterae ec: legerentur nomine suo etse prae- 
sente fecit exprimi et mandavit im nostri praesentia protestationes ejus- 
3modi, etalia quae sequuntur: videlicet regimen... etc. » Leibn. Man- 


Wiss. p. IT. 


, — 60 — 


tifiois juribus dicitur: « Uterque ergo est in potestate Eccle- 
siae, spiritualis scilicet gladius et materialis ; sed is quidem 
8b Ecclesia, ille vero pro Ecclesia exercendus , ille sacerdo- 
tis, is manu regum et militum , sed ad nutum et patientiam 
sacerdotis. Oportet autem gladium esse sub gladio et tempo- 
ralem auctoritatem spirituali subjiei potestati: nam cum dicat 
Apostolus: Non est potestas nisi a Deo, quae autem sunt, a^ 
Deo ordinatae sunt: non enim ordinatae essent, nisi gladius 
esset sub gladio. — Quicumque igitur huic potestati a Deo 
sio ordinatae resistit, Dei ordinationi resistit; nisi duo, sicut 
Manichaeus, fingat esse principia ». De subjectionis hujus ne- 
cessitate constituitur: « Porro subesse romano Pontifici omnem 
humanam creaturam declaramus , dicimus , definimus et pro- 
nuntiamus omnino esse de necessitate salutis ». Non desunt, 
qui defendant hisce nihil definiri quam omnes homines obli- 
gatos esse Pontificem Romanum ut caput Ecclesiae a Ghristo 
constitutum agnoscere ; ast absurda est suppositio , cui haec 
asserentes innitantur oportet. Pontificis in spiritualibus pote- 
statem nemo negavit, Philippus Pulcher se Pontifici in spiri- 
tualibus subesse ultro professus est. Sed constanter rex de- 
claravit, se in spiritualibus nemini praeter Deum subesse et 
constanter Bonifacius reposuit, eum sibi in temporalibus quo- 
que ratione peccati subesse. Res eo devenit, ut Philippus 
Pontificem in comitiis publicis violati regni juris adcusaret. 
His ita compositis Pontifex eadem , quae sanctae Sedi Phi- 
lippus abjudicabat, jura solemni bulla asserit atque denuntiat, 
imo declarat, negare quod gladius materialis spirituali sub- 
jectus sit, Manichaeorum sapere haeresim. Quarenam? Ut Phi- 
lippum obedientiam , quam ipsi in temporalibus debeat, so- 
lemni definitione edoceat? Minime gentium. Nihil definire in- 
tendit quam sanctae Sedis in spiritualibus primatum, de quo 
negando sive impugnando nemo cogitat. Cur ergo bullam e- 

misit; forsan ut regis et suorum iras magis incenderet ? His 
enim maxime eam displicituram praevidere facile poterat. Igi- 
tur apud omnes constabat; bullam de subjectione Pontificibus 
in rebus saecularibus debita agere; sanctae Sedis impugnatores 
et defensores in eo conveniebant. Marsilius Patavinus et Joan- 
nes Jandunus in opere viribus junctis composito scripserunt: 
« Hoc autem inter caeteros Romanos Episcopos— octavus Bo- 
nifacius in tantum expressit et asseruit, ut hano Romanis E- 
piscopis deberi potestatem decreverit ab omnibus credendum 
esse de necessitate salutis aeternae ». *) Alvarus Pelagius fra- 
irum minorum , qui tractatum « de planctu Ecclesiae » Ave- 
nione anno 1330 concinnavit, ad praefatam bullam provocat 
ut quaestionem de duobus gladiis dirimentem : « Ad comple- 
mentum autem papalis potestatis plenariae et gladii utriusque 
perünentis ad eum , licet diversimode , pono extravagantem 
Domini Papae Bonifacii VIIL., quae istam determinat quaestio- 
nem.» "€ 

Quodsi Bonifacius in rebus fidei et morum definiendis er- 
rare non potuit, ex eo quidem non sequitur, omnia et sin- 
gula in bulla « Unam sanctam » contenta ( e. gr. argumen- 
talionem ex sacris Litteris desumtam "*"*) pro veris esse te- 
nenda, attamen objectum decisionis Pontificiae, ergo doctrina 
de potestatis ecclesiasticae ad civilem ratione ordinalione di- 
vina stabilita et obligationibus inde emanantibus, ut veritas a 
Deo revelata credenda est. Consecutionem istam non admit- 
tentes manifesto factorum nexui et patenti verborum sensui 


*) Defens,. pac. II. 22. 
EID 60. 

**) « In hae ejusque potestate duos esse gladios, spiritualem vide- 
licet et temporalem, Evangelii dictis instruimur. Nam dicentibus Apo- 
stolis: « Ecce gladii duo hic » in Ecclesia scilicet: cum Apostoli lo- 


querentur, non respondit Dominus nimis esse, sed satis. 

vim inferunt: quod autem id tantum agant, ut difficultates ex 
hodierno jure publico oriundas utcunque effugiant, ex anti- 
quiorum infallibilitatis defensorum sensu liquet, quippe qui- 
bus certum erat, sanctae Sedis in temporalia potestatem, in- 
directam saltem, decretis Pontificis jam definitam esse. Sua- 
rez: « Propositio haec, ait, Papa habet potestatem ad depo- 
nendos reges haereticos et pertinaces suove regno in rebus ' 
ad salutem animae pertinentibus pernieiosos, inter dogmata 
fidei tenenda et credenda est. Nam continetur in verbis Chri- 
sti Petro singulariter et peculiari ratione dictis: Quodcunque 
ligaveris etc. et: Pasce oves etc., prout Ecclesia ita intellexit, 
et apertissime declaravit Bonifacius VIII. in extrav. Unam 
sanctam. *) Baronius et Lessius, quae Gregorius VII. in Con- 
cilio Romano enuntiaverit, ad fidei dogma constituendum  suffi- 
cere arbitrantur. Etiam Bellarminus in tractatu adversus Guil- 
lelmum Barclaium asserit potestatem summi Pontificis in tem- 
poralibus non esse rem dubiam sed catholicis certam et in- 
ter alia, quibus eam probari putat, bullam Unam Sanctam ad- 
ducit. Affirmat nos eà edoceri gladium esse sub gladio , ad- 
ditque, Clementem V. eam non revocavisse sed admonuisse eam 
nihil novi definiisse, sed antiquam declaravisse obligationem, 
quam habent homines ad obediendum et subjacedum —aposto- 
licae Sedi **). 

Ecclesiae ad potestatem civilem 
ratio. 


Data est Domino omnis potestas in coelo et in terra : at- 
iamen non ei visum est, S. Petro temporalem conferre gla- 
dium. Id defendentes quondam ad Verbi divini effata recurre- 
runt. Discipuli Salvatori dixerunt: « Domine; ecce duo gladii 
hic. At ille dixit eis: Salis est.». Dominus non dixit: Nimium 
est, sed satis est: ergo Ecclesia in capite suo duos habet 
gladios, spiritualem et materialem. Jesus Christus ad Petrum 
de gladio, quo auriculam Malcho ampulaverat : « Mitte, in- 
quit, gladium tuum in vaginam! ». Ergo S. Pétri successor 
praeter gladium spiritualem et temporalem habet. Poterant 
haec olim corda movere, sed ea saeculo decimo nono argu- 
menti loco afferre impossibile est. Ex sacris Litteris juxta in- 
terpretationem, quam Ecclesia per mille annos continuos te- 
nuit, hauritur potius, Deum et Dominum nostrum S. Petro 
non magis quam ceteris Apostolis potestatem temporalem tra- 
didisse. Jesus Christus Pilato dixit: « Regnum meum non est 
de hoc.mundo: si ex hoc mundo esset regnum meum, mini- 
stri mei utique decertarent ut non traderer Judaeis: nunc au- 
iem regnum meum non est hino ». Negavit regnum , quod 
servi formam indutus in hoc mundo habere vellet, ex natura 
sua potestatem inferre armis caussam suam agendi: quapropter 
potestas, quam Apostolis contulit spiritualis erat et jus de ar- 

mata manu disponendi in ipsa non comprehendebatur ; sicut 
agnos inter lupos misit eos. Quum Imperatores ad Christum 
conversi essent, admoniti sunt, eos, quos regerent, versari in 
terris ut eluctarentur in coelos: cujus rei in potestate sua ex- 
ercenda sancte recordentur et de negotiis, quae salutem ani- 
marum attineant, Ecclesiam audiant. Quod autem Episcopus 
Romanus a Christo potestatem acceperit, si ipsius monitis non: 
obtemperarent, eos jure imperandi privatos denuntiare et sub- 
ditos obedientiae vinculo solvere, hanc eis doctrinam nemo neo 
in occidente nec in oriente proposuit, sed potestatem civilem 
ab ecclesiastica independentem esse edocti sunt. Osius Con- 
stantio Imperatori dixit: « Tibi Deus imperium dedit, nobis 
Ecclesiae res coneredidit , et sicut qui tibi imperium eripit , 
Dei ordinationi resistit , ita et tu magnae impietatis culpam 
time, si ecclesiasticis te immiscueris. » Eadem in Ecclesiae 
patrum et Ponüficum eloquiis, nec non in Conciliorum actis 
saepenumero recurrunt. Principes Christiani pro re nafta gra- 
viter moniti sunt de obedientia, quam in rebus spiritualibus 
Ecclesiae Antistitibus debeant: hos autem ipsis in negotiis ci- 
vilibus subdi perspicue simul assertum est ^). 


*) « Duo quippe sunt, imperator Auguste, quibus principaliter mun- 
dus hic regitur, auctoritas sacra pontificum, et regalis potestas. In qui- 
bus tanto gravius est pondus sacerdotum, quanto etiam pro ipsis re- 
gibus domino in divino reddituri sunt examine rationem. Nosti ete- 
nim, fili clementissime , quod licet praesideas humano generi digni- 
tate, rerum tamen praesulibus divinarum devotus colla submittis, atque 
ab eis causas tuae salutis expetis, inque sumendis coelestibus sacra- 
mentis, eisque (ut competit) disponendis, subdi te debere cognoscis 
religionis ordine potius, quam prwesse. Nosti itaque inter haec, ex il- 
lorum te pendere judicio, non illos ad tuam velle redigi voluntatem. 
Si enim, quantum ad ordinem pertinet publicae disciplinae , cogno- 
scentes imperium tibi superna dispositione collatum, legibus suis ipsi 
quoque parent religionis antistites , ne vel in rebus mundanis exclu- 
sae videantur obviare sententiae; quo (rogo) te decet affectu eis obe- 

Ut res dilucidetur ante omnia distinguendum est inter ea, 
ad quae princeps saecularis in conscientia teneatur. Homo est 
ad Deum super omnia diligendum creatus et redemtus a Dei 
Filio, cui in gloria redeunti, de usu potestatis ipsi concredi- 
iae districtam reddet rationem ; itaque, ne in tremendo judi- 
cio appareat, eum suis in Christo fratribus animae perdendae 
auctorem fuisse , de negotiis Dei in terris regnum attinenti- 
bus summi Pontificis et sacrorum Antistitum monita audiat o- 
portet et magni faciat. Attamen accidere potest, ut Ecclesiae 
rectores in factis dijudicandis errent et effici posse credant, 
"quod in ea, quae adest, rerum conditione effici nequeat aut 
majora afferret quam impediret mala. In his ponderandis prin- 
ceps saecularis non tenetur suam de re sententiam Episcopo- 
rum vel ipsius Pontificis judicio submittere. Sed levis est in 
gravissimo quodam negotio expendendo vel etiam conscientiae 
motibus insuperhabitis quae utilitas sive ambitio suadet se- 
quitur ? Tunc peccat, gravissime forsan peccat. Neque Chri- 
süianus, quod caput diademate cinctum babeat, in iis, quae ad 
fidem moresque pertinent, ab Ecclesiae judicio eximitur : sa- 
crorum Antfistitibus procul dubio fas est in imperatorem quo- 
que vel regem poenis ecclesiasticis animadvertere; quarto jam 
saeculo Ambrosius Theodosium ab ecclesiae ingressu proibuit. 
An expediat, a rerum et temporum adjunctis diligentissime 
considerandis pendet. Verumtamen quomodocunque princeps 
saecularis delinquat , S. Petri successor non habet jus divi- 
nitus acceptum depositionis in eum sententiam ferendi. 

Quocirca ante saeculum undecimum summi Pontifices im- 
peratores quidem et reges admonuerunt, ut Deo et Ecclesiae 
obtemperarent, vcrum fideles ab obedientia eis praestanda haud 
absolverunt sed hortati sunt, ut potestati civili non solum 


dire, qui pro erogandis venerabilibus sunt attributi mysteriis? » Epist. 


S. Gelas. ad Anas(as. ap. Mans. VIII. c. 31. 
9 


ac ME sos 


propter iram sed etiam propter conscientiam subditi essent, 
atque dictis sua ipsorum exempla addiderunt. Priusquam di- 
vinae providentiae ductu factum esset, ut Papae principatum 
saecularem ipsi obtinerent, imperatoribus, etiam cum domini 
discoli essent, secundum Apostoli praescriptionem obedientiam 
civilem integerrima fide praestiterunt. Mauritius Imperator 
prohibuit, ne milites, qui constitutum militiae tempus nondum: 
expleverant, vitam religiosam amplecterentur. Consilium erat, 
quod mentem acutius res ponderantem non proderet. Ne im- 
perium hostibus circumdatum defensoribus careret, imperator 
merito providebat ; attamen bis vel ter centum viris in ere- 
mum, quem armis praeferrent, abeuntibus exercitus romani 
vires non imminuebantur. Igitur merito S. Gregorius Magnus 
Mauritium dehortatus est, ne milites ab Ejus, cui ipse impe- 
rium deberet, servitio impediret. Eo autem in sententia sua 
persistente edictum publicari jussit et ad Mauritium filiumque 
imperii consortem scripsit: « Ego quidem jussioni subjectus 
eamdem legem per diversas terrarum partes transmitti feci, 
et quia lex ipsa omnipotenti Deo minime concordat, ecce per 
suggestionis meae paginam serenissimis Dominis nuntiavi » *). 
Pro muneris mei ratione te monui, cum nihil obtinuerim o- 
bedio. Saeculo octavo (Gregorius II. et Gregorius III. ltalo- 
rum seditionem non approbaverunt, sed represserunt, etsi Leo 
Isaurus imaginum cultum proscripserat et Sedi apostolicae 
maxima , quae in Italia inferiori et Sicilia possidebat , bona 
abs tulerat. 

Attamen quamvis Dominus Ecclesiae neque potestatem tem- 
poralem neque bona temporalia contulerit , ea tamen , cum 
vera sit societas utrumque legitime adquirere potest. Quarto 
jam saeculo multae Ecclesiae bonis temporalibus divites erant, 


*) Epistol. lib, IIL. 65. 

omnium ditissima Romana. Octavo saeculo sancta Sedes prin- 
cipatum saecularem ad libertatem ejus tuendam necessarium 
Deo disponente obtinuit. In omnibus fere occidentis regionibus 
etiam Episcopi dominii saecularis juribus aucti sunt: qui si 
subfuissent vasallis plerumque ferocibus et in ditionibus pro 
lubitu ferme agentibus, innumera muneris sacri exercendi im- 
pedimenta et ea saepe ineluctabilia offendissent. Divitiae ho- 
 noresque multis Ecclesiae ministris tentationem excitaverunt , 
qua non probati sunt sed superati. Verum humanae hoo erat 
fragilitatis, Deo terrena Ecclesiae subsidia sapientissimo ocon- 
Silio assignante. S. Catharina Senensis Abbatissae cuidam de 
negotiis mundanis, quibus obrueretur, conquerenti dixit: « Mun- 
dana sunt, in quantum cordis affectus ea mundana reddit. » 
Quoniam regnum Christi non quidem de hoc mundo sed in 
hoc mundo est, bona temporalia ad promovendam animarum 
salutem impendi possunt debentque. Jura, quae Ecclesia in 
societate humana et ab ea obtinuit, ad fastigium pervenerunt, 
cum Pontifices Romani Dei nomine judicantes et gubernantes 
principum Christianorum thronos eminebant. Documentum est 
vivae fidei, cujus exemplo erigimur simulque confundimur. At- 
tamen ex quo Spiritus Sanctus in Apostolos descendit, mille- 
narium efflluxit donec Pontifices potestate hac accingerentur , 
ncc ultra ducentos annos eam inconcussam retinuerunt. 

n Philippo Pulchro amabile nihil, nec nobile quidpiam in- 
veneris: ut consilia sua ad effectum perduceret recti conscien- 
tiam parum curans violentiam , dolos , freudesque adhibuit ; 
verum vir perspicacissimus erat, nec difficultates eum a coep- 
tis deterrebant. Explicita ejus declaratio , quod in terris non 
habeatur, cui in temporalibus subsit, viribus pollentes ad imi- 
tandum allicuit. Ipse hac in sententia firmissime stetit et vic- 
torem se ex tanto discrimine discessisse gloriari potuit; licet 
enim ab eo missi in ipsam Pontificis personam manus injece- 

rint , Bonifacii tamen successor Benedictus XI. ommes bullas 
et decreta contra regem et regnum Franciae emissa revocavit. 
Paulo post Pontifices in Galliam transmigraverunt et Avenione 
sedem fixerunt. Quantum apud eos reges Franciae possent, ne- 
minem latebàt. In reliquos principes eadem ac praedecessores 
ura exercuerunt; attamen ipsa agendi inaequalitas auctoritati 
sententiarum ab eis latarum officiebat et reclamationes eis op-' 
positae animos magis quam ante moverunt. Praeterea queri- 
moniae de Ecclesia abusibus pessimis deformata auctae ac pro- 
pagatae sunt; malum ex curia Romana originem ducere pluri- 
mis constabat, etiam operis de planctu Ecclesiae auctori. Is 
autem curiae Avennionensis officialis et jurium Pontificiorum 
studiosissimus erat assertor. Notum est, quae de Avennionensi 
Pontificum aula Petrarca scripserit , Avenione diu commo- 
ratus et multorum ibi patrocinio usus. Ast S. Brigitta quoque 
et S. Catharina Senensis Ecclesiae in pejus ruentis statum atris 
depinxerunt coloribus et remedia alta et promta instanter po- 
poscerunt. 

Inter haec Ecclesia schismate scissa est in longum tempus 
extracto, turbarum et scandalorum. feracissimo. Ecclesiae uni- 
late denique restituta in institutionibus publicis mutationes in- 
valuerant, quibus Pontificiae ia reges potestatis fundamentum 
labefactatum est. Pontifices jura legitime eis parta pro viribus 
tuebantur, ea vero executioni amplius mandari non posse jam 
ineunte saeculo decimo septimo intellexerunt. Ex eo tempore 
res tam publicae quam privatae novam et eam ingentem mu- 
tationem expertae sunt. Quapropter Ecclesiae servimus , cum 
quae praeteriere ceu praeterita aperte agnoscimus et in ejus 
ad potestatem civilem ratione statuenda principia sequimur , 
quae Ecclesia antiqua nunquam non tenuit summique Pontifi- 
ces exemplis et effatis professi sunt. 

Kiespublica Christiana. 


Praesentissimum discrimen, in quod gentes civilitatis augmen- 
lis gloriantes inductae sunt, ingentes edet ruinas nisi socie- 
tatis civilis institutiones hominum immortalium a Christo re- 
demtorum necessitatibus denuo attemperentur. Rebus civilibus 
ita constitutis, ut obligationum , quae Dei et Ecclesiae man- 
datis Christi fidelibus imponuntur, ratio condigna habeatur res- 
publica christiana naturam induit et christiana merito adpel- 
Jatur. Ab iis, sine quibus consistere nequit, liberalium nomen 
usurpantes abhorrent: etenim tam connubiis quam scholis chri- 
stianis inexpiabile inferunt bellum et ut pacta cum Ecclesia 
inifa scindantur bonaque ab Ecclesia legitime acquisita diri- 
piantur, sanam rationem dictare praedicant. Multum vero vi- 
cissim abest, ut ad societatem civilem , quae vere christiana 
Sit, constitendam pontificia de regibus judicandi potestas re- 
quiratur: septingentis ante Heoricum depositum annis leges 
romanae jam eae erant, ut reipublicae christianae speciem im- 
perium romanum referret. Praeterea licet valde desiderandum 
Sit, uf cives unanimes cuncti veritatem catholicam profitean- 
tur, regnum famen, cujus lege incolis a fide catholica alienis 
jura civilia addicuntur, re et nomine catholicum esse potest: 
centum illis annis , quibus edictum Nannetense per Galliam 
legis vi pollebat, Ecclesia Galliae haud infirma aut indecora 
erat, sed longe laetius florebat quam saeculo, quod Hugenot- 
torum origines anteiverat vel eo , quod edicti abrogationem 
subsecutum est. 


oil) 1E 


Gravissima est pugna Ecelesiae in praesentia statuta: nam 
eo devenimus, ut rei summa versetur circa quaestionem , an 
inter somnia rejicienda sint, quae de Deo, revelatione et vitae 
temporalis cum finem non habitura connexione afferuntur? Licet 
enim proterve hoo affirmantium non tantus sit numerus, tanta 
tamen apud plurimos auctoritate valent, ut liberalismi qualis 
nunc est, assertores passim proclament, rempublicam florere ^ 
non posse nisi in ea, qua constituatur, juris et aequi regula 
religionis ne minima quidem ratio habeatur. Si autem Chri- 
stiani edocendi forent, Pontificibus potestatem , quam medio . 
aevo in reges et regna exercuerunt, a Christo Domino tradi- 
tam esse, triumphum agerent religionis osores: quippe melio- 
ris quoqe notae viris facile persuaderent, nequaquam fieri posse, 
ut in rebus civilibus constituendis ad legis Christianae prae- 
scriptiones attendatur. 

Ceterum neque respublica, qualis saeculo quarto erat, cum 
doctrina de duobus gladiis Petro a Domino adsignatis compo- 
ni potuisset. Numquam Constantinus Christo nomen dedisset , 
quodsi fidei magistri eum edocuerint, Jesum Christum Episco- 
po Romano potestatem contulisse Imperatores deponendi,quando 
in rebus animarum salutem attinentibus obedientiam ei prae- 
stare recusarent. Omnes Imperatores romani ejusmodi doctri- 
nam proponentem perduellionis vix non reum censuissent. Sum- 
mopere autem de ea obstupuissent Christiani ipsi , Patribus 
Ecclesiae et summis Pontifioibus non exceptis, nec omnium 
miratio Caroli Magni tempore minor fuisset quam cum Con- 
stantinus et Theodosius regnarent. Deus Ecclesiam cunctis , 
qui a Christo Domino usque ad finem mundi fuerunt et futuri 
sunt, populis matrem et magistram dedit, neque jus publicum, 
quod saeculo undecimo exeunte apud gentes occidentales in- 
valuit , omnibus adoptandum semperque retinendum praescri- 
psit. 

religiosorum scholae. 


Pontifii Romano ea, quae ad S. Petri Successorem qua 
talem pertinent, semper et ubique competebant competentque; 
attamen in Ecclesias particulares peculiaria quaedam jura ad- 
quirere potest et reapse adquisivit. Dum Ecclesia lite Ariana 
agitaretur, praefecturae Ilaliae, Galliarum et Illyrici cum san- 
eta Sede intimiori jungebantur nexu, ex quo nascebatur po- 
testas patriarchalis postea nomine insignita. Cum Synodus Sar- 
dicensis susciperetur in Constantis imperio, rejiceretur autem 
in Constantii ab Arianis circumventi ditionibus , communionis 
ecclesiasticae lidem erant ac regnorum limites, Constans autem 
praeerat praefecturis Italiae, Galliarum et Illyrici; Constantius 
tenebat praefecturam Orientis omnium maximam et ditissimam. 
Hoc tempore patriarchatus romanus, cujus antiquissima erant 
initia, et stabilitus et ad Illyricum extensus esse videtur. Post- 
quam Valens proelio ad Adrianopolim occubuisset , Gratianus 
cum Theodosio imperium ita partitus est, ut ei praeter prae- 
fecturam Orientis etiam Illyricum orientale adscriberet: quamo- 
brem Damasus ad praevertendas difficultates , quas regnorum 
diversitas excitare poterat, Archiepiscopum Thessalonicensem 
suum in potestatis patriarchalis exercitio Vicarium ibi consti- 
tuit, Illyricum vero orientale patriachatus romani partem effe- 
cit usque dum Leo Isaurieus de Pontifioe imagines sacras 

luente vindictam sumturus istas provincias patriarchatui Con- 
stantinopolitano adjiceret. Tum autem jam Anglosaxones , ad 
quos S. Gregorius Magnus fidei praecones miserat, ad Chri- 
stum conversi erant. In Germanis veriatis evangelicae luce 
eollustrandis omnibus abundantius laboravit S. Bonifacius a 
Gregorio II. Episcopus consecratus et sanctae Sedis legatus 
constitutus «€s$. Ita palriarchatus romani damna gentibus san- . 
cíae Sedi deditissimis compensata sunt. Potestas patriarchalis 
non tantum in occidente sed etiam in oriente augmenta cepit 
et ex saeculo undecimo summus Pontifex eam in universam 
lere Ecclesiam catholicam exercuit, deplorando discidio, quod 
Photii intrusione coeptum est, Michaélis Caerularii ambitione 
consummato. 

Pelagius I. eos, qui propter trium capitulorum damnationem 
ab Ecclesiae romanae communione recesserant, inter alia se- 
dium apostolicarum auctoritatem a S. Augustino commendatam 
meminisse jussit. *) Eo tempore incolumes adhuc manebant 
cathedrae ab ipsis Apostolis fundatae ; etiam in patriarchatu 
romano praeter Sedem S. Petri earum plures erant, Philip- 
pensis, Thessalonicensis , Corinthiaca, Atheniensis quoque et : 
Ecclesiae, quas in Creta S. Paulus vel eo mandante Titus 
erexerat. Attamen Deo permittente factum est, ut reliquae 
omnes, quae Apostolos magistros habuerant. Ecclesiae, Islami 
dominatione vastatae ac schismate infirmatae sicut arbores 


' « Quod schisma specialiter esse beatus denuntiat Augustinus di- 
cens de talibus: Qui adversum auctoritatem illarum ecclesiarum, quae 
apostolicas sedes et epistolas accipere meruerunt, temere credit, im- 
manissimum schismatis crimen a se propulsare non poterit, Àd sum- 
mam, aut illos ecclesiam esse creditis, et cum duae ecclesiae esse 
non possint, nos, quod absit, schismaticos judicabitis : aut si veram 
in apostolicis sedibus esse constat ecclesiam; et illos ab unitate divi- 
sos cognoscite, et communionis quaestionem esse sublatam, quam ve- 


ram nisi in unitate constat esse non posse.» Mansi IX. c. 732, 

mortuae languerent , romana vero tempestatibus tentata sed 
non superata valida florensque staret, principum judex et ar- 
biter et Sedes non tantum prima sed etiam apostolica, quae 
supererat, unica. Multum hoc contribuit ut Pontificum de fidei 
morumque rebus decreta obedientia promta et plena excipe- 
rentur et cogitatio, errorem subesse posse, penitus abjiceretur. 
Decreto Pontificio de credendis proposito confidebat populus 
Christianus, genuinam hanc et intemeratam Christi doctrinam 
esse, confidebat insuper nunquam futurum ut Sedes apostolica 
doceret, quae a veritate deflecterent. Viri docti , qui idem 
sentirent, laudem merebantur, at quoniam docti, eorum erat 
distinguere inter fiduciam in summo Ecclesiae rectore pie col- 
ocandam et conditiones , de quibus expletis constet oportet, 
antequam a populo Christiano exigi possit, ut doctrinam ali- 
quam tanquam a Deo revelatam amplectagtur. Summi tamen 
ingenii vir doctrinae de Pontificum infallibilitate scholarum por- 
tas aperuit. 

Valde mirandum est S. Thomam Amquinatem, qui ante quin- 
quagesimum aetatis annum expletum defunctus est, tot et tanta 
opera absolvisse, facillime vero explicandum, quod ei ad pro- 
fundiora Sanctorum Patrum studia et historiae fontium inve- 
stigationem tempus non suppeditaverit. In hisce coaevis supe- 
rior non erat, sed textus a Gratiano allatos genuinos omnes 
esse putavit. Accidit autem ut Urbano IV. offerretur collectio 
effatorum Patrum graecorum et Conciliorum universalium , qui- 
bus Pontifici Romano uni et soli summa de fide symboloque 
decernendi potestas adscribebatur , sed conficta erant. Suspi- 
cio tamen de fraude nemini incidit, neque S. Thomae , qui 
opere contra errores Graecorum mendacia isa optima fide ad- 
hibuit. Perspicacissimum virum fügere non polerat ad quae- 
stionem hane dirimendam rationes theologicas satis non esse, 

iestimonia examinanda esse: cum autem ea praesto habere cre- 
deret, non dubitavit in Summa theologiae (sec. sec. qu. 1. art. 10.) 
asserere « ad solam auctoritatem summi Pontificis pertinet nova 
editio symboli. » Si propositio haec eo , quem verba in se 
considerata exprimunt, sensu urgeatur, dubium non est, eam 
sanctae Sedi inerrantiam ab Ecclesiarum consensione indepen- 
dentem vindicare, ast neque dubium eam novum quidpiam ef 
inauditum statuisse , certe ne unus quidem hucusque saltem 
Contifex fuerat, qui Ecclesiae symbolum praescribere sui s0- 
lius esse cogitaverit. Attamen id asseverare non erat S. Tho- 
mae mens. Quum compertum haberet , Symbolum Christianis 
omnibus sanctum a Concilio Nicaeno editum esse ac Ephesi- 
num prohibuisse ne quis aliam praeter Nicaenam fidem pro- i 
ferat, etsi testimoniis antiquitati Christianae affictis circumven- 
ius optime tamen sensit propositionem ex ilis desumtam in 
Suo rigore sustineri non posse et objectionibus pro more re- 
spondens eam admodum temperavit. » Sed contra est, ait, quod 
editio Symboli facta est in Synodo generali. Sed ejusmodi Sy- 
nodus auctoritate solius summi Pontificis potest congregari ut 
habetur in decr. dist. 17. Ergo editio Symboli ad auctorita- 
tem summi Pontificis pertinet. » Eumdem in modum difficul- 
tatem ex Ephesino decreto enatam solvit: « Dicendum quod 
prohibitio et sententia Synodi se extendit ad privatas perso- 
nas, quarum non est determinare de fide: non enim per ejus- 
modi sententiam Synodi generalis ablata est potestas sequenti 
Synodo novam editionem Symboli facere , non quidem aliam 
fidem continentem sed eamdem magis expositam. Sic enim quae- 
libet Synodus observavit ut sequens Synodus aliquid expone- 
ret supra id, quod praecedens Synodus exposuerat propter ne- 
cessitatem alicujus haeresis insurgentis. Unde pertinet ad sum- 
mum Pontificem, cujus auctoritate Synodus congr E et ejus 
sententia confirmatur. 

Haec perpendat oportet, qui veram S. Thomae mentem as- 
sequi velit. Spuriis, quibus fidem habuit, textibus non dimo- 
tus est a sententia, Symbolum edere et magis exponere Syno- 
dorum universalium esse, eamque cum ita dicto thesauro Grae- 
corum ea ratione conciliavit , ut astrueret: cum summi Pon- 
tificis sit. Synodos universales et convocare et confirmare, me- 
rito dici Symboli editionem ad eum pertinere. Igitur S. An- 
toninus mentem doctoris angelici, cujus discipulum deditissi- 
mum se profitebatur, probe expressit, cum doceret : Licet 
( Papa) ut persona singularis ex motu proprio agens .errare 
posset in fide, eum tamen utentem consilio et requirentem 
adjutorium universalis Ecclesiae non posse errare. De quo in- 
ter catholicos controversia non est. 

Ex secunda saeculi decimi sexti parte Thomistae aoccesse- 
runt sententiae eorum, qui summi Pontificis de fide definitio- 
nes infallibiles censerent, etsi Ecclesiae universalis adjutorium 
in eis ferendis non requisierit : in quo fratres praedicatores 
Michaél Canus exemplo praeivit. In cunctis fere ordinum re- 
gularium scholis sententia haec praevaluit: id autem sufficere 
ut fide certa, reputaretur, neque Episcopi, neque summi Pon- 
Aifices arbitrati sunt. Jacobus Bossuet, Episcopus tum Condo- 
mensis, expositionem doctrinae Ecclesiae catholicae exaravit, 
qua de Pontificis Romani primatu disserens ait: « Quant aux 
choses, dont on sait, qu'on dispute dans les écoles , quoique 
les ministres ne cessent deles alléguer pour rendre cette puis- 
sance odieuse, il n'est necessaire d' en parler ici, puisqu' el- 
les ne sont pas de la foi catholique. Il suffit de reconnaitre 
un chef établi de Dieu pour conduire tout le troupeau dans 
ses voles; ce que feront toujours volontiers ceux, qui aiment 
la concorde des fréres et l' unanimité ecclesiastique ». Nemi- 
nem latebat hisce verbis asseverari doctrinam de infallibilitate 
summi Pontificis de fide non esse. Nihilominus liber non 

tantum cum magno Catholicorum applausu exceptus sed etiam 
a sancta Sede approbatus et eximiis laudibus elatus est. In- - 
nocentius XI. duo hac de read Episcopum Condomensem bre- 
via dedit. Priori (A. Januar. 16139) scripsit : « Itaque non so- 
lum a Nobis commendari sed ab omnibus legi atque in pre- 
tio haberi meretur. Ex eo sane non mediocres in orthodoxae 
fidei propagatione, quae nos praecipue cura intentos et solli-- 
citos habet, utilitates redundaturas Deo bene juvante confidi- 
mus. » In posteriori (12. Jul. 1619 ) addidit: « Et quidem 
libenti.animo confirmamus uberes laudes, quas tibi de prae- 
claro opere merito tribuimus et susceptas spes copiosi fructus 
exinde in Ecclesiam profecturi ». Quandonam et quo modo de 
fide esse coepit , quod anno 1679 scholarum disputationibus 
relictum fuisse constat ? 

Anno 1261 Michael Palaeologus Balduinum II. praeter no- 
men nihil, quod imperatorium esset, habentem, Constantinc- 
poli expulit; Urbanus IV. autem occidentales excitavit, ut cru- 
ce signati Latinum in oriente imperium restituerent. Modicae 
erant imperii graeci vires , praeterea Michaél multis invisus 
erai: nam Joannem IV. Lascarim haereditario jure imperato- 
rem oculis privaverat et arcta detinebat custodia, eoque im- 
primis consilio, ut tempestatem imminentem declinaret, se Grae- 
corum cum Latinis unionem restituturum csse pollicitus- est. 
Aucta sunt studia ejus, cum Carolus Andegavensis ad Graeco- 
rum regno potiendum arma pararet, tandemque consensit ad 
fidei professionem ipsi indicfam suscipiendam. Eam per 6Groe- 
gorium Logothetam emisit et jurejurando confirmavit coram 
Patribus Concilii Lugdunensis II. anno 12714 celebrati. In sua 
hac professione continebatur : « Et sicut (Romanus Pontifex) 
prae ceteris tenetur fidei veritatem defendere , sic et si quae 
de fide subortae fuerint quaestiones, suo debent judicio definiri 
(2uopiZe9. ). » Quod autem definitio, quam Ecclesiae consensu 
nullo modo expresso ediderit, irrefragabilis sit, non exprimi- 
iur. Praeterea Episcopi graeci in litteris suis plurima quidem 
verba texunt, ubi autem ad jura primatus agnoscenda ventum 
sit, id tantum spondent: » Nihil eorum denegamus, quae ante 
schisma praestabant patres nostri his, qui apostolicam regebant 

Sedem sed statim et nos attribuimus. » *) Gregorii X. Janua- 
rio 1276 defuncti successores institerunt, ut Episcopi profes- 
sioni ab Imperatore emissae accederent, eamque jurejurando 
firmarent; sed declinabant id omnes, etiam Veccus Patriarcha 
et alii, qui post Michaelis obitum se viros catholicos indubiis 
factis exhibuerunt: nam contumelias, depositionem et carcerem 


pati quam ab unione deficere malebant. Antistites vero latini 


Lugduni congregati aderant quidem, cum Imperatoris fidei pro- 
fessio legeretur; attamen de ejus tenore neque deliberationem 
habuerunt neque decretum condiderunt. Concilii Lugdunensis 
acta non habemus; constitutionum, quae Gregorius X. Gonci- 
lio approbante edidit, una tantum ad Graecorum caussam spec- 
tat; prima nempe. Damnat enim et reprobat ommes, qui ne- 
gare praesumserint, Spiritum Sanctum aeternaliter ex Patre 
et Filio tanquam ex uno principio procedere. Praeterea si sum- 
mi.Pontifices credidissent, in Concilio Lugdunensi decretum 
esse, ipsos in rebus fidei et morum errare non posse, procul 
dubio Eugenius IV. in Concilio Florentino exegisset ut Graeci 
hoc ipsum confiterentur. Id autem minime fecit, potius ne 
Concilium re infecta dissolveretur, concessit, ut definitioni de 
primatus juribus edendae subjungeretur: «xas'2v vpomou wai 6v zeis 


«pxXtkoi$ 1G olovUEvIXGy OvvdOGw xxi :oi$ pois X2vo0: Oig)aigawerou. » 
Finis, in quem Graeci additamento huic tanto studio instite- 
runt, manifestus est, nec linguae graecae gnarus inficiabitur, 
verba, quibus subscripserunt ei, quod intendebant, significando 
sufficere. 


^) Mansi XXIV. c. 714. 


XV. 


TJ»e obedientia €&ianctae Sedi debita. 


In expositione doctrinae catholicae ab Innocentio XI. ap- 
probata de infallibilitatis personalis assertione animadvertitur, 
protestantium ministri eam continuo in ore habere ut odium 
in potestatem Pontificiam excitent. Ex quo epistola illa notis- 
sima ephemeridibus inserta est, apud nos renovantur, quae sae- 
culo decimo septimo in Gallia faeta sunt, longe majori tamen 
quam tuno rei catholicae periculo: nam cum viris ab Ecclesia 
confessione alienis conspirant catholici, qui aut fidei naufra- 
gium fecerunt aut ita credunt, ut liberalismi laude defraudari 
nolint. Non eadem est rei per omnes regiones ratio; sed quo 
difficilius discrimen est, in quod Ecclesiae caussa Deo permit- 
tente adducta, eo efficaciora erunt adminicula, quae nova agi- 
tationis materia religionem adversantibus suppeditat. Sunt, qui 
censent summae, quae grassatur, licentiae auctoritate Pontifi- 
cia adaucta remedia quaerenda esse. Attamen nullo tempore 
inde a saeculo decimo tertio sanctae Sedi adeo promta, adeo 
universalis obedientia exhibita est quam hodierno et nescio, an 
disceptationes eam exaltandi studio provocatae pios fiduciae et 
obtemperationis sensus augebunt. Qui arbitrantur Contificem nisi 
infallibilis declaretur, auctoritate ipsi debita excidere, ex me- 
moria deponunt historiam tot saeculorum, quibus nemo dubi- 
tabat, absque consensione Ecclesiarum quomodocumque demon- 
strata fideles non obstringi ad doctrinam aliquam ut a Deo re- 

velatam suscipere aut sententia opposita scholarum disputatio- 
nibus relicta est. Obliviscuntur insuper, quam magna certitu- 
dinis moralis et obligationum ex ea oriundarum sit vis, quam 
urgens necessitas, quae nisi pro decretis et mandatis Pontili- 
ciis militaret, neque Pontifex infallibilis munere suo aposto- 
lico prospere fungi valeret. Christianis infallibili tantum supe- 
riori obedientiam veram debentibus ad Episcopis obtemperans 
dum non tenerentur. Superiori autem infallibili in iis tàntum, 
in quibus infallibilis, obsequendum foret: ergo Papae infallibili 
in rebus fidei et morum, quae decretis ad fideles universos 
datis definiret; cum autem harum definitionum necessitas non 
tam frequenter adsit , plures possent effluere anni , quin vel 
semel Pontifici obediendum foret: quo auctoritati ejus parum 
consuleretur. 

Gertitudo moralis ad absolutam adeo accedere potest , uf 
eam in fidelibus regendis et edocendis plene suppleat ; maxi- 
ma autem est, cum sancta Sedes Catholicos decretis suis in- 
stituit. Jam S. Irenaeo certum erat, in Ecclesia a duobus 
gloriosissimis Apostolis fundata et reliquis cunclis praeposita 
iraditionem apostolicam intemeratam conservari. Confidentia 
Romanorum fidem eamdem esse, quam Petrus et Paulus an- 
nuntiaverint, tuno eo adaugebatur, quod inter eorum praeco- 
nium et praesens tempus paucae generationes intererant; pro- 
cul dubio Romae habebantur Christian, quorum avi Apostolos 
viderant et de eis nepotibus narraverant. Nos vicissim men- 
tis acie perlustramus longam saeculorum seriem, per quae om- 
nium regnator Deus Ecclesiae Romanae peculiari auxilio evi- 
denter adfuit. Sensim sensimque inter tempestates et pericula 
multa regnorum ruinas et origines ac ipsarum gentium muta- 
liones fides vere catholica erroribus profligatis stabilita , ge- 
nuinus verbi divini sensus extra dubium positus et obtentum 
est, ut justa veritatis explicandae significatio ab universis 

adoptaretur. In tanto peragendo opere Sedes S. Petri se pe- 
iram exhibuit, adversus quam spiritus erroris et mendacii non 
praevaluit. Nec muneri ei demandato in lite de una vel ge- 
mina Christi voluntate et operatione defuit: nam in ea quoque 
inconcussum rectae fidei firmamentum se exhibuit, non per Ho- 
norium quidem sed per successores ejus. Joannes IV. Ecthe- 
sin a Sergio concinnatam et Heraclii nomine publice propo- 
sitam condemnavit. Quum Constans II. typo edito Christianos 
juberet, quinque Conciliorum generalium doctrinam sanete te- 
nere, sed a disputationibus de una vel bina Christi operatio- 
ne ef voluntate penitus abstinere, centum quinque Episcopo- 
rum Concilium in Lateranensi Sanctissimi Salvatoris basilica 
habuit et edictum imperatorium ad errorem favendum astute 
compositum reprobavit. Constantinopolim abductus, inter mul- 
las contumelias tanquam perduellionis reus depositus et in 
Chersonesum Tauricam relegatus est, ubi magnis aerumnis fo- 
leratis obiit. Ideo Agathoni ad Constantinum IV. scribere li- 
cuit: cunctis cognitum esse, apostolicae Sedis Pontifices juxta 
Salvatoris monitum semper fratres suos confirmavisse. In caus- 
$a , ad quam decernendam Synodus occumenica sexta conve- 
nit, Honorius I. fratres suos non confirmavit; eos autem con- 
firmaverunt Joannes IV. et Martinus L, qui vitam pro verita- 
te tuenda posuit. Eorum etiam, qui de sacramenti ordinis mi- 
nistro minus recte senserunt, errorem successores correxe- 
runt. 

Itaque licet accurata temporum anteactorum memoria doctri- 
nae de Pontificis Romani iufallibilitate personali vix faveat , 
plurimum tamen valet ad magnam sanctae Sedis venerationem 
et fiduciam pie in ea collocandam mentibus inspirandam. Hic 
digitus Dei est! fateatur oportet, qui cathedram S. Petri per 
mille octingentos et amplius annos Dei, fidei et generis huma- 

debet, ut decretis a sancta Sede in fidei morumque rebus e- 
missis fideles intime firmiterque confidant, ea doctrinae divi. 
nitus revelatae consentire. Mentis ad fiduciam hancce compo- 
Silae sensa cum persuasione de summi Pontificis infallibilitate 
non coincidunt, sed ad eam prope accedunt; optandum el a- 
gendum est, ut in Catholicorum omnium cordibns vigeant et 
summo Pontifici obsequium hoc deberi, in cunctis regionibus; 
ubi convictionis catholicae vis intacta manet, sensus communis 
est fidelium omnium. Sed etiam persuasio de Conciliorum oe- 
cumenicorum auctoritate tam late porrigitur quam catholica 
fides , nec apud levioris vel infirmae fidei homines penitus 
extineta est; imo qui aliquam ejus memoriam retinent , infer 
protestantes non desunt. Quare Concilii Vaticani indictio per 
totam Europam animos tam alte commovit? Quare ab eo de- 
cernendorum religionis tam amicorum quam inimicorum sum- 
ma est exspectatio? Ideo quia cunctis indubium videtur, ma- 
joris ponderis esse decreta , quae sancta Sedes cum univer- 
sis Episcopis conjuncta quam quae sola edat. Vere hoc est 
sensus communis fidelium omnium. 

Si summus Pontifex solus locutus est, Catholici fidenter di- 
cunt: Non erravit; si cum universis Episcopis conjunctus de 
fide decrevit, dicunt: Quod erraverint, fieri omnino nequit. 
Per se patet, cum populo fideli obedientia Sedi apostolicae 
debita commendatur, ejusmodi distinctionibus locum non esse; 
simplex et pium praedicetur obsequium. Quod autem Eoclesia 
rite gubernari nequeat, nisi fideles ad obedientiam teneantur, 
quae nullo plane casu exceptionem admittat, rerum  peritior 
non affirmabit. Votum obedientiae ad regulae mentem obser- 
vatum communitatibus religiosis regendis plene suflicit etsi re- 
ligiosus superiori obedientiam exceptionis cujusvis nesciam haud 
voveat. 


VT. 


Fidei definitionum ad temporum 
necessitates ratio. 


Fides catholica definitionibus, de quibus evidens est, univer- 
sam Eeclesiam in eas consensisse, undequaque explicata et 
stabilita est ita ut perraro nova proditura sit a traditione a- 
postolica deviatio , quin evidentissima probatione demonstrari 
possit eam veritati catholicae dudum ab omnibus agnitae re- 
pugnare. Testatum hoo facit historia tercentorum annorum, qui 
ex Concilii Tridentini tempore effluxerunt. Saeculo decimo sep- 
timo perniciosissima  Jansenistarum haeresis exorta est, ast 
relate ad eas assertiones, quibus credendorum regulam directe 
impugnabat, in patulo erat, eam doctrinae Christianae atque 
sanae ralioni funditus oppositam esse. Cum S. Cyrani Abbas 
S. Vincentio a Paulo suam de Ecclesia et gratia divina sen- 
tentiam ambiguitate, qua uti solebat, seposita explicaret, vir 
Dei exclamavit: Calvini hanc esse doctrinam! et versutus ille 
Ecclesiae catholicae inimicus rem ita se habere non negavit, 
sed respondit: « Calvini doctrinam haud tam malam esse, ip- 
sum vero eam non sicut oportebat, exposuisse. Igitur quin- 
que propositiones, quae prout Bossuetius optime judicavit fa- 
moso Jaosenii libro animae instar sunt, jam a Patribus Tri- 
dentinis reprobatae fuerunt: nec inficiari hoc poterat vir ca- 
tholicus et rerum theologicarum non imperitus , nisi partium 
studio excaecatus esset. Eorum autem, qui eas ut fidei ca- 

tholicae consonas defendere auderent, animus Ecclesiae judi- 
ciis non commulatus est, sed artificia , quibus ea eluderent, 
novis nova opponebant. In Gallia damnati ad sanctam Sedem 
appellaverunt; cum autem et ipsa quinque propositiones repro- 
baret , asseverare coeperunt , eas in Jansenii Augustino non. 
contineri. Ut contrarium luculenter demonstraretur , pone pro- 
positiones illas ii, qui eisdem responderent, libri textus de 
verbo ad verbum positi sunt. Res evidens erat, sed Januseni- 
stae asseverabant, se hoc assequendo impares esse. Qui autem, 
«d cum evidens sit verborum sensus, hisce eum exprimi in- 
fieiatur, decretis Ecclesiae utpote quae verbis coneipienda sunt, 
ad subjectionem praestandam adigi non potest; merito autem 
pro rei gravitate poenis ecclesiasticis in eum animadvertitur. 
Jansenistis sustinentibus propositiones rejectas ia Jansenii ope- 
re non haberi optimo jure denuntiari potuisset: si quis inani 
hoc effugio uteretur, liquido inde constare, eum errores pro- 
positionibus quiaque contentos non corde sed ore tantum re- 
probare ac propterea contumacibus haeresis asseclis annume- 
randum esse. Sed hunc juris rigorem admittere non videbatur 
peculiaris natura sectae , quae versatilis et multiformis non 
tantum in Ecclesia sed etiam in societate et literatura factio- 
nem efformaverat et benevolentia utebatur plurimorum, qui ab 
auctorum ejus et signiferorum erroribus dogmaticis longissime 
aberant. Etiam inter nos reperiuntur, qui ad difficultates de- 
clinandas errorum suorum condamnationi parum reluctantes 
subscriberent; verborum autem, quibus proferretur , sensum 
ia detorquerent, ut pristinam nihilominus sententiam expres- 
sionibus parum mutatis retinerent. 

Ad doctrinae puritatem pro virili tuendam sacrorum Antisti- 
les nunquam non sancle tenentur, sed in remediis seligendis 
ad temporum conditionem attendendum est. Atheismus impe- 
dire non potuit, ne altaria, quae everlerat, in Francia resli- 

tuerentur , sed ad omnes regiones , quae civilitatis modernae 
sedes esse gloriantur , potestatem suam mulüiformis propaga- 
vit ef apud eorum praesertim , qui humanis artibus pollent , 
plurimos fidei vigorem ubivis enervavit. Haeresis proprie talis 
fidem supponit: unde ejus ad Ecclesiam et societatem huma- 
nam ratio fidei decrementis mutationem subit: quae quanta sit, 
facile intelligimus, si ad tempora praelerita oculos converla- 
mus. Monophysitarum ductores Eutychiani audire nolebant , 
Christum prout verum Deum ita et verum hominem esse as- 
serebant : sed duas ejus naturas profiteri Nestorianum esse 
ajebant et maximum proinde piaculum. Certe humanitatis Chri- 
sti professio, quam prae se ferebant, candida haud erat, sed 
distinctiones, quibus eam eludebant , multitudo non asseque- 
batur. Nihilominus vocis duarum naturarnm detestatio satis 
erat ad totam ferme Aegyptum et majorem Syriae, Armeniae- 
que partem Ecclesiae catholicae subducendam et Islamo viam 
parandam: etenim ubique fere Monophysitae Mohamedanos pro- 
vinclas Christianas invadentes ut amicos exceperunt. Quamvis 
Imperatores Byzantini eos etiam fidei detrimento sibi concilia: 
re studerent , malebant tamen principem a Christo alienum 
quam naturarum duarum confessorem. Haec olim erat rerum 
conditio et per vim, quae fidei eliam a vero aberranti inerat, 
haeresis magna parabat pericula Ecclesiae, magna quoque rei- 
publicae, quae fasces ei submittere nollet. Hodiedum de con- 
vietionibus agitur, sine quibus impossibile est in Deum et 
Filium ejus unigenitum credere. 

Siculi cum lues regionem aliquam depopulatur, alii morbi 
vix habentur, cunctis fere aegrotationibus in luem degeneran- 
tibus, ita hoc tempore catholici in Ecclesiam | consurgentes 
usque ad errores ipsum fidei divinae fundamentum evertentes 
declinare solent : unde sectae , quas unus alterve religionis 
nomen praetexeus coégit, sive religionis odio sive machinatio- 

nibus politicis inservierunt et cito dissolutae sunt vel impoten- 
les delitescunt. Ecclesia , quae nunquam non fidei revelatae 
custos est, nunc etiam rectae rationis vindex sit oportet, eas- 
que tueatur cognitiones , quae in omni homine rationis com- 
pote merito supponuntur. Aberrationes virorum, qui supernam 
revelationem et divinam Ecclesiae institutionem nequaquam ad- 
dubitant, negligendae non sunt: quando autem cum commen- 
tüs Deum et revelationem oppugnantibus nulla ex parte cohae- 
reant, de regula (nam in tanta rerum omnium diversitate ex- 
ceptiones non deerunt) magna populo Christiano pericula non 
excitabunt. Praeterea de eis liquido plerumque probari pote- 
rit, quod aperte refragentur doctrinae totius Ecclesiae consen- 
sione dudum stabilitae. 

Igitur sacrorum Antistites recordentur S. Augustini monen- 
tis innumeros errores, cum aperta pernicies id est ii fuerint, 
quorum a vero deviatio omni Gatbolico sincero et non omni- 
no rudi pateret, in locis, ubi exorti erant , judicatos et re- 
pressos esse. Manifestos errores, statim ac publice proponan- 
tur, Episcopus reprobet; nec eos altiores agere radices sinat: 
nam gregi suo doctoris officia debet. Sollicitudo Conciliis pro- 
vinoialibus digna erit , fidei regulae , quam deformari vel in 
pravum sensum detorqueri accidat, testimonium solemniter per- 
hibere. Qui gravatum se credat, ad sanctam Sedem recurrat, 
cujus de fide explicationibus et decretis fideles obsequium eis 
debitum exhibent, exhibebuntque. Si autem majores sint caus- 
sae cujusdam difficultates vel scandala sive pericula conciten. 
tur, quae summus Pontifex solemniori definitione reprimenda. 
esse censeat, neque Concilium oecumenicum convocare expe- 
diat, Episcopis mandetur, ut de ea, quae decernenda est, fidei 
quaestione sententiam suam scripto exponant: quod in tanta 
itinerum facilitate absque longiori interposita mora fieri poterit. 
Hac ratione obtinebitur , ut doctrina antiquissima et constan- 


i47 PUR 


' tissima de consensione Ecclesiarum tanquam genuino veritatis 
catholicae criterio intacta servetur , atque dubitationes et pe- 
ricula supra exposita declinentur; neque successoris S. Petri 
jus et potestas detrimentum capiet , quin valde potius ipsius 
interest, ut auctoritas, quam Concilia oecumenica ex quo cele- 
brari coeperint hunc usque diem apud catholicos omnes ha- 
buerunt , inconcussa persistat. Declaratione autem edita , 
summum Pontificem solum et absque aliorum Apostolorum suc- 
cessoribus de fidei et morum rebus judicio infallibili decer- 
nere, Concilia oecumenica ea privarentur auctoritate , pro- 
pter quam S. Gregorius M. se ipsa tanquam quatuor evangelia 
venerari professus est ; etenim ad decernendum de fide ac 
moribus superflua forent, imo semper fuissent: etiam Patrum 
Nicaenorum tempore. Hao adoptata sententia intimo Ecclesiae 
antiquioris sensui bellum moveretur ; insuper vero Ecclesia 
in omne tempus futurum privaretur auxilio, quod summis in- 
gruentibus periculis Concilium Tridentinum ei tulisse constat, 
et Sedi apostolicae adimeretur adjumentum, cui tunc Episco- 
pi congregati ei erant. Post Concilium Tridentinum Deo fa- 
vente ad felicem exitum perductum summorum Pontificum po- 
testas multo magis quam cum convocaretur, valebat. 

